Kako muškarci skrivaju osećanja nakon raskida?\nM. D. 3. januara 2017. 19:00\nŽene su nakon prekida sklone javnom iskazivanju osećanja, bilo da je reč o terapiji putem društvenih mreža ili prepričavanju svojih osećanja svakom ko je spreman da ih sluša – nije to ništa loše, tako se lečimo od tuge. Muškarci su, s druge strane, skloni skrivanju osećanja, zbog čega ponekad može izgledati da im je potpuno svejedno. Ipak, i oni se bore sa osećanjima i pate, čak i kad su sami prekinuli. Evo kako glume da su ok:\n“Baš me briga” stav\nOn je snažan muškarac kojem veza nije potrebna, a to će i dokazati svojim stavom. Neke od njih stvarno baš briga, ali češći su slučaj oni koji to govore kako bi uverili druge da ne pate, iako je jasno da im je teško.\nŽene vole da pričaju o svojoj boli i problemima, to im pomaže da se brže oporave, dok su muškarci spremni da jednostavno ignorišu postojanje problema u nadi da će nestati. To im samo odlaže oporavak, ali i dalje im je draže od suočavanja sa istinom.\nVraćanje u naš život\nNajčešće pod izgovorom da žele da budu prijatelji. Muškarac nakon prekida prolazi kroz svojevrstan šok, a ako nije prekinuo sa devojkom na ružan način, počinju da mu nedostaju stvari koje nije cenio u vezi, prenosi Index.


Koštunica: Vlada nastavlja da sprovodi narodne zapovesti : Nadlanu.com\nObjavljeno 17. jan 2007. / 00:00:00\nBEOGRAD, 17. januara 2007. (Beta) - Premijer Srbije Vojislav Koštunica izjavio je danas da će "narodne zapovesti" biti okosnica programa vlade koju će, ako dobije poverenje građana, posle izbora obrazovati koalicija njegove Demokratske stranke Srbije i Nove Srbije.\n"Danas iz prestonog Beograda upućujemo jasnu i snažnu poruku: veruj narodu ako hoćeš da narod veruje tebi - to je naše osnovno geslo", rekao je Koštunica na završnoj predizbornoj konvenciji "narodnjačke koalicije" u Beogradskoj areni.\n"Mi se ne bojimo narodnog suda, mi poštujemo sud i volju naroda. Mi se klanjamo pred tom voljom kada je zadovoljan i kada kliče, ali je poštujemo i kada gunđa i kada je ljut. Niko ne zna bolje od naroda", rekao je Koštunica.\nPrema njegovim rečima, vlada na čijem je on čelu u protekle tri godine pokazala je da Srbija može u svet, a da pritom ne izgubi samosvojnost.\n"Mi smo izveli Srbiju na njen put, vratili je u svet, ponovo joj vratili prijatelje, stekli nove saveznike i pritom smo čuvali obraz i svoja svojstva, i bićemo svoji i kada budemo u Evropi", rekao je Koštunica.\nLider Nove Srbije Velimir Ilić, koji je govorio pre Koštunice, i premijera na binu pozvao kličući: "Vojo Srbine", istakao je da nijedna stranka u predizbornoj kampanji osim narodnjačke koalicije nije predstavila ubedljiv program.\nIlić je ismejao predizbornu kampanju predsednika Srbije i lidera Demokratske stranke (DS) Borisa Tadića, posebno način na koji komunicira sa seljacima: "Tadić kaže da treba promeniti genetski materijal naših svinja. On želi da od naših svinja napravi pudlice, valjda zato što Boža Đelić voli pudlice", rekao je Ilić, koji je od svih političkih suparnika neposredno kritikovao jedino DS.\nKandidata DS za premijera Božidara Đelića Ilić je nazvao "svađalicom Božom Derikožom", ocenivši da on nije sposoban da ujedini bilo koga i da zato nema potencijal da postane premijer.\n"Mi imamo čoveka na čelu vlade koga svi uvažavamo i poštujemo, koji nas je ujedinio i složio. Videli ste pre neki dan na proslavi Nove godine (po starom, Julijanskom kalendaru) kako je udružio pop-pevače i rok pevače i svi su bili zadovoljni, i svi su pevali", rekao je Ilić.\n"Moramo biti jedno i svi pod srpski barjak, svi moramo biti jedno i glasati za našeg vođu", rekao je Ilić.\nPredsednica Koordinacionog centra za Kosovo i Metohiju, Sanda Rašković Ivić, koju su na binu dopratili muškarci u narodnoj nošnji Srba iz Dalmacije, pozvala je "Krajišnike" da glasaju za narodnjačku koaliciju.\nNa skupu su govorili ministri Aleksandar Popović, Milan Parivodić i Dragan Jočić, savetnik premijera Vladeta Janković, funkcioner NS Dubravka Filipovski i akademik Matija Bećković.


Jermenski premijer: Ne može biti primirja dok Turska ne bude uklonjena iz južnog Kavkaza - Sputnjik Srbija\n00:39 18 April 2021\n16:18 02.10.2020 (osveženo 18:10 02.10.2020) Preuzmite kraći link\nPremijer Jermenije Nikol Pašinjan kaže da Turska direktno učestvuje u borbenim dejstvima u Nagorno-Karabahu. Prema njegovim rečima, primirja ne može biti dok Turska ne bude izbačena iz regiona južnog Kavakaza.\nPašinjan je u intervjuu za kanadski list „Gloub“ rekao i da saveznici Turske u NATO treba da objasne zašto turski avioni F-16 otvaraju vatru u Karabahu i ubijaju civile.\nPrema njegovim rečima, oružane snage Turske direktno učestvuju u borbenim dejstvima u Karabahu, kao i da se „teroristi s Bliskog istoka prebačeni u region bore na strani Azerbejdžana a pod pokroviteljstvom Turske“.\n„Kako bilo ko može da predlaže Jermeniji da bez zaštite ostavi stanovništvo Nagorno-Karabaha da se suoči sa teroristima i ekstremistima. Primirje je moguće samo ako Turska bude izbačena sa Južnog Kavkaza“, rekao je jermenski premijer.\nOn je u intervju rekao i da pozdravlja poziv za prekid vatre koji su uputili predsednici Rusije, SAD i Francuske, ali i da osuđuje stav turskog predsednika Redžepa Tajipa Erdogana koji je taj poziv odbacio.\nPremijer je dodao i da podržava stalni kontakt sa Rusijom a da, prema njegovom mišljenju, ponašanje Turske „predstavlja problem za celu međunarodnu zajednicu“.


Vladu Zdravka Krivokapića (na fotografiji lijevo, jul 2021.) formirali su prosrpski Demokratski front, Demokrate i URA. Predsjednik Skupštine Aleksa Bečić (desno) je lider vladajućih Demokrata, koji se protive smjeni aktuelne i formiranju manjinske Vlade.\nVladajuća koalicija "Crno na bijelo", Građanskog pokreta URA i Saveza građana Civis, podnijela je Skupštini Crne Gore Inicijativu 31 poslanika za izglasavanje nepovjerenja Vladi premijera Zdravka Krivokapića.\nOsim četiri poslanika te dvije partije, Inicijativu je potpisalo 27 poslanika iz opozicije, uključujući Demokratsku partiju socijalista (DPS) i stranke manjinskih naroda.\n"Ako se utvrdi da ova vlada nema podršku, mi nudimo manjinsku vladu, bez učešća DPS i Demokratskog fronta (DF)", saopštili su iz URA-e, rekavši da očekuju široku političku podršku toj inicijativi.\nURA je predložila manjinsku vladu kao odgovor na višemjesečnu krizu, budući da Krivokapićeva Vlada nema podršku parlamentarne većine, koja ju je izabrala 4. decembra 2020. godine.\nVlada je izgubila podršku, u prvom redu prosrpskog DF-a, polovinom prošle godine, između ostalog, zbog usvajanja Rezolucije o Srebrenici u crnogorskoj Skupštini, kao i razrješenja ministra Vladimira Leposavića zbog negiranja genocida u Srebrenici, čemu se ta partija protivila.\nKrivokapićeva Vlada je izabrana nakon parlamentarnih izbora avgusta 2020. godine na kojima je smijenjena 30-ogodišnja vlast DPS-a, Mila Đukanovića, koji je i dalje predsjednik države.\nVlast su formirali prosrpski DF, Demokrate i URA.\nŠta su vjerovatne opcije?\nNakon što je i zvanično potvrđeno da je prijedlog za izglasavanje nepovjerenja Vladi ušao u parlamentarnu proceduru, politički analitičar Zlatko Vujović i bivši ministar pravde, advokat Dragan Šoć procjenjuju da je realno da će Krivokapićeva Vlada pasti, a da bi Crna Gora, kao prelazno rješenje, mogla dobiti novu, manjinsku Vladu.\nŠoć ne isključuje mogućnost da će doći do smjene trenutne Vlade jer, kako ocjenjuje, opozicioni DPS ima svaki politički rezon da podrži inicijativu URA-e.\n"DPS bi moguće podržao u određenom momentu i manjinsku Vladu, kao prelazno rješenje do izbora. Stanje koje je sada očigledno nije održivo, jer imamo Vladu koju je, maltene, svako rušio, ali ona nikako da padne, jer niko nije smio da preuzme političku odgovornost za njen pad", mišljenja je Šoć.\nDragan Šoć: Do smjene trenutne Vlade moglo bi doći (2019.)\nDPS je podržao inicijativu za smjenu aktuelne Vlade, a pozdravio je "spremnost dijela parlamentarne većine da sa predstavnicima manjinskih partija predlažu rješenja koja bi vodila deblokadi institucija i ubrzanju pregovaračkog procesa sa Evropskom unijom".\nPolitički analitičar Zlatko Vujović, osim smjene aktuelne Vlade i velikih šansi za formiranje manjinske Vlade, vidi i druge moguće scenarije i pravce u kojima bi situacija mogla da se razvije.\n"Pod pretpostavkom pada Vlade i formiranja manjinske, moguće je da ćemo imati zatezanja u pregovorima o formiranju manjinske Vlade. Može se desiti da ona ne potraje dugo i da se brzo dođe do njene rekonstrukcije ili, na kraju, do izbora", kaže Vujović za RSE.\nZlatko Vujović: Rekonstrukcija manjinske Vlade ili izbori (2010.)\nZa Dragana Šoća je koncept manjinske Vlade dugoročno neodrživ i predstavlja samo prelazno rješenje za izlazak iz političke krize u kojoj se Crna Gora nalazi.\nPovoljna okolnost za taj model je što evidentno ima podršku Zapada, ističe Šoć.\n"Prema signalima, postoji izvjesna saglasnost Zapada za takvo rješenje kao međukorak ka nekoj političkoj stabilizaciji. Pri tom bi DPS ipak morao značajno da se promijeni, a bogami i DF bi morao da se pročisti, jer se očigledno te dvije grupacije vide kao neprihvatljivi ekstremi", konstatuje Šoć.\nPrijedlog potpredsjednika aktuelne Vlade Dritana Abazovića za formiranje manjinske isključuje učešće u Vladi vladajućeg DF-a i opozicionog DPS-a, ali je svim partijama, uključujući i te dvije, poslat poziv za parlamentarnu podršku.\nŠta nakon eventualne smjene aktuelne Vlade?\nNakon podnesene Inicijative, predsjednik parlamenta je u obavezi da zakaže vanrednu sjednicu Skupštine Crne Gore sa glasanjem o povjerenju Vladi, kao jedinom tačkom dnevnog reda.\nPredsjednik Skupštine Aleksa Bečić je lider vladajućih Demokrata, koji se protive smjeni aktuelne i formiranju manjinske Vlade.\nU prvoj reakciji, nakon Inicijative za smjenu Vlade, lider Demokrata Aleksa Bečić (na fotografiji, septembar 2021.) nazvao ju je "izdajom epskih razmjera".\nZa smjenu je neophodna natpolovična većina 41 od 81 poslanika, koliko ih ima u crnogorskom parlamentu. Podrškom DPS-a toj inicijativi obezbijeđen je neophodan broj glasova.\n"Ako pretpostavimo da će Vladi biti izglasano nepovjerenje, slijedeći potez je na predsjedniku države Milu Đukanoviću da obavi konsultacije sa političkim partijama, a koje treba da ga uvjere da imaju najmanje 41 poslanika spremnog da glasa za novu Vladu", objašnjava Vujović proceduru za izbor nove Vlade, koja je propisana Ustavom.\nOn navodi da predsjednik države u daljoj proceduri treba dati mandat kandidatu koga podržava najmanje 41 poslanik i koji ima rok 90 dana da sastavi Vladu.\n"Nakon toga, ide se na zakazivanje sjednice Skupštine na kojoj će se glasati o mandataru i sastavu njegove Vlade", pojašnjava analitičar Vujović.\nDF i Demokrate bi mogli pozvati pristalice na proteste\nNa najavu URA-e da će pokrenuti pitanje povjerenja Krivokapićevoj Vladi i eventualno formirati manjinsku Vladu, održani su manji protesti 19.januara u Podgorici a dan ranije u Beranama i Pljevljima, na sjeveru Crne Gore.\nU prvoj reakciji, nakon Inicijative za smjenu Vlade, lider Demokrata Aleksa Bečić ju je nazvao "izdajom epskih razmjera, izdajom vijeka kakvu ne pamti Crna Gora".\nZlatko Vujović smatra da DF i Demokrate neće mirno sjediti dok im vlast izmiče, već očekuje da će pod plaštom sprječavanja "krađe izborne volje građana" pozvati pristalice na proteste.\n"Vjerujem da će pokušati da dignu političke tenzije, organizuju proteste da bi odgovornost za neuspjeh ove vlasti prenijeli na partije većine (URA i Civis) koje su odlučile da sa njima više ne sarađuju. Ipak, ne očekujem veliku dramu", riječi su Vujovića.\nVujović smatra da bi manjinska Vlada, uz podršku 40 poslanika opozicije i manjinskih naroda, imala stabilnu većinu od najmanje 44 poslanika i podršku Zapada.\n"Protiv te Vlade bi bili samo zvanični Beograd, Moskva i Srpska pravoslavna crkva(SPC)", dodaje Vujović.\nAktuelna Vlada bliska je SPC na čiji je predlog Krivokapić i izabran za premijera.\nDragan Šoć smatra da promjena strukture Vlade u koju bi ušle partije manjinskih naroda, ne bi trebalo da dovede do pojačanih nacionalnih tenzija s obzirom da je i dosadašnja vlast "držala otvorena vrata" za manjinske partije.\n"Prema tome, to ne bi trebalo da bude problem ni za koga", smatra Šoć.\nŠoć konstatuje da je dobro da se lagano razara ekstremizam u DF-u i DPS-u, kao najjačim strukturama na političkoj sceni.\n"Mislim da je ta priča prilično na zalasku i da je samo pitanje vremena, odnosno nekoliko izbornih ciklusa, da će i jedni i drugi ekstremi otići na marginu gdje im je i mjesto", ocjenjuje Šoć.\nOd izbora Vlade 4. decembra 2020. u Skupštini, premijer Krivokapić je na udaru vladajućeg DF-a, koji ga je, iako je glasao za njegov izbor, ubrzo optužio da je Vladu eksperata formirao po nalogu stranih ambasada.\nOdnosi Vlade i DF-a ušli su u novi krug političke krize u maju 2021. kada je premijer odbio da potpiše Temeljni ugovor sa SPC-om, a lideri DF-a su rekli da Vlada više nema njihovo povjerenje. Krivokapić nije "izašao u susret" ni zahtjevu DF da zakaže popis stanovništva tokom 2021.\nKriza je kulminirala u junu prošle godine, kada je na prijedlog Vlade smijenjen ministar pravde Vladimir Leposavić zbog negiranja genocida u Srebrenici, a čemu se protivio DF. Ta smjena je podržana i glasovima DPS-a.\nDF je bio i protiv usvajanja Rezolucije o Srebrenici, zbog čega je veći dio njihovih poslanika, nakon usvajanja, napustio Skupštinu i zatražio ostavku Vlade.\nIako DF ima 27 poslanika u Skupštini, što je dovoljno za pokretanje inicijative za smjenu Vlade, DF nikada nije pokrenuo tu proceduru.\nDF je u septembru 2021. od premijera zatražio smjenu ministra unutrašnjih poslova Sergeja Sekulovića i direktora Uprave policije Zorana Brđanina, zbog njihovog navodnog oklijevanja da policija razbije proteste građana tokom ustoličenja mitropolita Joanikija na Cetinju 5. septembra. Tome se oštro usprotivio potpredsjednik Vlade i lider URA-e Dritan Abazović i najavio da će u slučaju smjene ministara srušiti Vladu.\nPočetkom septembra DF, koji je od početka bio nezadovoljan što u Vladi nema svojih predstavnika, uz podršku Demokrata predlaže, a premijer prihvata, prijedlog o rekonstrukciji Vlade u koju bi ušli političari. Tome se usprotivila URA i prijedlog je propao.\nDa Vlada, odnosno dio ministara nema podršku parlamentarne većine, postalo je jasno krajem decembra, kada je Skupština usvojila Interpelacije za razrješenje ministara Đorđa Radulovića, Aleksandra Stijovića i Vesna Bratić.\nUprkos volji Skupštine, Krivokapić je odbio da postupi po Interpelacijama za smjenu tri ministra.


Parking Servis – Nove podzemne garaže\nUtorak 27. oktobar 2020 / 13:33\nNove podzemne garaže\nNove podzemne garaže admin 2014-01-21T16:02:39+01:00\nZbog ubrzanog razvoja grada i sve većeg broja automobila, u centru Beograda nedostaje više od 3.000 parking mesta, a na širem području grada 10.000 mesta.\nNeke od metropola, poput Milana, Barselone i Ciriha, ovaj problem rešavaju zabranom ulaska vozila u centar grada ili izdavanjem dozvola taksi vozilima za ulazak u centralnu gradsku zonu, kao što je slučaj u Londonu i Stokholmu.\nProblem nedostatka parking mesta u centru Beograda delimično je rešen uvođenjem zonskog sistema sa ograničenim vremenom parkiranja. Na taj način stanarima i posetiocima užeg centra grada omogućeno je lakše pronalaženje slobodnog parking mesta.\nNajsavremenije informacione tehnologije za praćenje i naplatu uličnog parkiranja SMS porukama početkom 2014. godine predstavljene su u magazinu „Mashable”, uz komentar da je Beograd svojim sistemom prevazišao čak i Njujork.\nUsled povećanja broja automobila, kojih je po poslednjim podacima 650.000, centar grada je sve opterećeniji. Kao najefikasnije rešenje, kojim bi se smanjio saobraćajni pritisak na centar grada, a trotoari vratili pešacima – nameće se izgradnja garaža.\nGeneralni urbanistički plan Beograda i Plan regulacije mreže javnih garaža predviđaju više od 50 lokacija za izgradnju podzemnih garaža. JKP „Parking servis“ je detalјnije razradio izgled sledećih garaža:\nStudentski trg – 756 parking mesta, tri etaže\nVlajkovićeva – 353 parking mesta, podzemne etaže\nFruškogorska – 320 parking mesta, dve podzemne etaže\nTrg Republike – 300 parking mesta, jedna podzemna etaža\nKneza Miloša – 427 parking mesta, jedna podzemna etaža\nSkerlićeva – 300 parking mesta, dve podzemne etaže\nSonje Marinković, Zemun – 200 parking mesta, dve podzemne etaže\nPinki, Zemun – 220 parking mesta, jedna podzemna etaža


You searched for pčela - Trebevic.net\nRezultat pretrage za: pčela\nNačelnik opštine Istočno Novo Sarajevo LJubiša Ćosić i predstavnik Udruženja pčelara “Roj” iz Istočnog Sarajeva potpisaće danas ugovore sa građanima koji žele da se bave pčelarstvom. Riječ je o 18 startap paketa, saopšteno je iz opštinske uprave. Potpisivanje ugovora...\nUdruženje pčelara “Roj” iz Istočnog Sarajeva ima oko 60 članova, koji i u ovoj vanrednoj situaciji redovno obavljaju sve obaveze i poslove na pčelinjacima jer je u toku sezona radova, rekao je Srni predsjednik udruženja Dragomir Dragičević. Dragičević je...\nSokolac: U nedjelju godišnja skupština pčelara\nNa Sokocu će u nedjelju, 16. februara, biti održana godišnja skupština Udruženja pčelara “Glasinac”, u okviru koje će biti organizovano predavanje o temi “Izimljavanje pčela i proljećni razvoj”. Predavanje će održati redovni profesor Poljoprivrednog fakulteta Univerziteta u Banjaluci Goran...\nNesvakidašnje scene stižu nam iz Tanzanije, iz tamošnjeg najvećeg grada Dar-es-Salama. Naime, u 52. minutu utakmice između Jang Afrikansa i Iringe Junajteda, na Uhuru stadion je uletio veliki roj pčela, zbog čega su se gotovo svi učesnici dvoboja pobacali...\nSokolac: Predstavljena tri biznis-plana o pčelarstvu i mljekarstvu\nNa Sokocu su danas predstavljena dva biznis-plana za oblast pčelarstva i pilot biznis plan za mljekarstvo, te održana rasprava o stanju u malinarstvu na području 12 opština Sarajevsko-romanijske i Gornjodrinske regije. Današnjoj radionici o temi “Realizacija biznis-planova i analiza...\nU Beč se ljeti “doseli” 200 miliona pčela\nZa vrijeme ljeta u Beču živi i do 200 miliona pčela, a trenutno je po gradskim zelenim površinama raspoređeno oko 5.000 košnica, saopštila je gradska uprava. Ako se uzme u obzir da se među njima nalazi 456 različitih vrsta,...\nPale: Podijeljena oprema za pčelare vrijedna 5.140 KM\nNa Palama su danas dodijeljene posude za med za 55 registrovanih pčelara i članova Udruženja opštine Pale, a sredstva za kupovinu ove opreme ukupne vrijednosti 5.140 KM obezbijedila je opština. Sekretar Udruženja pčelara Pale Momčilo Ćosović rekao je novinarima...


октобар 25, 2020 – Veliki Park\nTeže nego što se to očekivalo, fudbaleri Radničkog 1923 došli su do trijumfa u susretu sa mladom i borbenom ekipom Zemuna. Epitet junaka utakmice poneo je Vladimir Ćirović, koji je sa dva pogotka doneo veliki preokret i pobedu kragujevačkom timu – 2:1 (0:1). Emotivno i fizički ispražnjeni nakon kup utakmice sa Javor Matisom u sredu, […]\nPosted in: Društvo, Kragujevac, Sport, UDARNO-NASLOVNA SLAJDER, VestiLeave a commentMilan\t октобар 25, 2020\nU poslednja 24 časa u Srbiji zaraženo 614 osoba\nU Srbiji je u prethodna 24 časa urađeno 4.739 testova od čega je njih 614 bilo pozitivno na virus covid-19. Prednjači Beograd sa 315 slučajeva, zatim sledi Kragujevac gde je registrovano 35 slučajeva, a potom Novi Sad sa 25 novih slučajeva. Šabac je zabeležio 17 novozaraženih, a Prijepolje i Niš po 14. Iznad 10 slučajeva […]\nPosted in: Društvo, Kragujevac, Srbija, UDARNO-NASLOVNA SLAJDER, VestiLeave a commentMilan\t октобар 25, 2020\nJoš 35 Kragujevčana zaraženo virusom covid-19\nNa osnovu 233 obrađena uzorka pristigla iz laboratorije „Kraguj“ Instituta za javno zdravlje u Kragujevcu još 44 osobe su zaražene virusom covid-19. Od tog broja njih 44 su iz Kragujevca, 7 iz Rače a 2 iz Aranđelovca. U kućnoj izolaciji u Šumadiji je 468 osoba, od čega je njih 410 iz Kragujevca. Hospitalizovanih u KC […]\nPosted in: Društvo, Kragujevac, UDARNO-NASLOVNA SLAJDER, VestiLeave a commentMilan\t октобар 25, 2020\nKošarkaši Radničkog preživeli su pravu dramu u susretu sa užičkom Slobodom, u 5. kolu Košarkaške lige Srbije. Puleni trenera Igora Todorovića su na gotovo filmski način uspeli da dođu do trećeg trijumfa u svom „Jezeru“ ove sezone, i to pogotkom Matije Popovića uz poslednji zvuk sirene – 92:90 (23:27, 24:16, 25:23, 20:24). Obe ekipe su […]\nRukometašice Radničkog su u okviru 3. kola Superlige za žene remizirale na tradicionalno neugodnom terenu u Boru 25:25, poluvreme 14:12 za ekipu Bora i tako donele bod sa prvog superligaškog gostovanja. U prošlosti su večerašnji rivali vodili ljute bitke, podsećamo da je prošlogodišnji susret takođe završen remijem izjednačujućim golom Radničkog iz deveterca po isteku vremena. […]\nNi u šestoj utakmici od početka nove sezone u Prvoj ženskoj ligi Srbije košarkašice Radničkog nisu uspele da izbegnu poraz. Doduše, Kragujevčanke su ovog puta za protivnika imale izuzetno kvalitetnu ekipu Vojvodine 021, člana regionalne WABA lige, koja je bez većih problema uspela da odnese dva boda iz hale „Gordana Goca Bogojević“ – 99:68 (34:10, […]\nOdbojkaši na Hamzagićev pogon do pete pobede u prvenstvu\nNova pobeda Veprova\nAktuelni šampioni Srbije, Kragujevac Wild Boarsi, nastavili su dominaciju u „7 na 7“ Prvoj ligi Srbije, pošto su i u četvrtom kolu bili uspešni, ovoga puta protiv Belgrade Blue Dragonsa, na svom terenu, rezultatom 59:36 (30:7). Kragujevčani su sve vreme držali konce igre u svojim rukama, kako u napadu, tako i u odbrani. Već od […]\nRukometaši Radničkog su u okviru četvrtog kola Arkus Superlige savladali ekipu Obilića iz Beograda rezultatom 25:19, poluvreme 14:12 i tako zabeležili i drugu pobedu u eliti srpskog rukometa. Nakon dva vezana poraza, na noge Kragujevčanima su stigli Vitezovi sa Vračara u želji da prekinu seriju poraza. Međutim, odgovornom igrom u oba pravca, sam početak utakmice […]\nPosted in: Društvo, Kragujevac, VestiLeave a commentMilan\t октобар 25, 2020


SAOPŠTENJE AGENCIJE ZA PRIVREDNE REGISTRE O POSLOVANJU FINANSIJSKIH INSTITUCIJA U 2013. GODINI\nAgencija za privredne registre objavila je Saopštenje o poslovanju finansijskih institucija u Republici Srbiji u 2013. godini i tim povodom je održana konferencija za novinare na kojoj su predstavljene ključne performanse srpskog finansijskog sektora.\nOsnovni rezultati poslovanja i kapaciteti finansijskih institucija sagledani su na osnovu podataka iz zbirno obrađenih redovnih godišnjih finansijskih izveštaja za 2013. godinu i usvojenih finansijskih izveštaja za 2012. godinu koje su te institucije, u skladu s propisima kojima se uređuje računovodstvo, dostavile Agenciji.\nFinansijski sektor, na kraju 2013. godine, brojao je ukupno 120 finansijskih institucija, među kojima su 30 banaka, 28 društava za osiguranje, Nacionalna korporacija za osiguranje stambenih kredita, 16 davalaca finansijskog lizinga, 31 brokersko dilersko društvo, četiri društva za upravljanje dobrovoljnim penzijskim fondovima, četiri društva za upravljanje investicionim fondovima, jedan zatvoreni/privatni investicioni fond, Agencija za osiguranje depozita i četiri fonda. Na ukupnom nivou, finansijske institucije su zapošljavale 39.434 radnika. Tendencija opadanja broja finansijskih institucija i broja zaposlenih, započeta sa nastupanjem krize, i dalje je nastavljena, pa je u 2013. godini u finansijskom sektoru poslovalo osam institucija manje, a broj zaposlenih je smanjen za 689 radnika u odnosu na prethodnu godinu.\nVeoma izraženu "bankocentričnost" srpskog finansijskog sistema, kao i prethodnih godina, oslikava dominantno učešće koje banke ostvaruju u osnovnim perfomansama celokupnog finansijskog sektora, tako da se na njih odnosi 81,0% ukupnih prihoda, 88,9% ukupne bilansne sume, 80,7% kapitala i više od dve trećine zaposlenih u svim finansijskim institucijama.\nBlagi oporavak globalne ekonomije i skromni rast privredne aktivnosti na domaćem tržištu, koji je ostvaren uz krhku makroekonomsku ravnotežu, ali i značajno oslabljen realni sektor, opterećen visokim stepenom nelikvidnosti i zaduženosti, formirali su prilično nepovoljan i rizičan ambijent u kome su poslovale finansijske institucije u Republici Srbiji u 2013. godini. Pojačana neizvesnost uslovila je dodatnu opreznost prilikom plasiranja sredstava, pa su, posledično, kreditna i investiciona aktivnost smanjene, a rezultati finansijskog sektora su pogoršani. Međutim, ovaj sektor je, delom i zbog strogih mera ekonomske i regulatorne politike, sačuvao stabilnost i sigurnost poslovanja.\nIako je tokom čitavog kriznog perioda, uz izuzetak 2011. godine, srpski finansijski sektor uspevao da se izbori sa brojnim poteškoćama, u 2013. godini i on je podlegao negativnim efektima narušenog privrednog ambijenta, pa finansijske institucije na ukupnom nivou, posle prošlogodišnjeg pozitivnog rezultata (8,6 mlrd dinara), beleže gubitak od 3,1 mlrd dinara. Prelazak u sferu neprofitabilnog poslovanja, pre svega, je posledica negativnog rezultata koji su iskazale banke u iznosu od 3,5 mlrd dinara, a koje su u 2012. godini poslovale sa dobitkom od 5,6 mlrd dinara, kao i višestrukog uvećanja gubitka sektora finansijskog lizinga sa 0,3 mlrd dinara na čak 2,4 mlrd dinara. Istovremeno, sektor osiguranja je smanjio dobitak iz prethodne godine sa 2,5 mlrd dinara na jednu mlrd dinara, dok su druge finansijske institucije iskazale duplo veći dobitak u iznosu od 1,9 mlrd dinara.\nUsled otežanih uslova poslovanja sužen je obim aktivnosti finansijskih institucija, pa njihovi ukupni prihodi beleže oštar međugodišnji pad (22,4%) i iskazani su u iznosu od 478,5 mlrd dinara. Od toga, banke ostvaruju 387,5 mlrd, a njihovi ukupni prihodi su za četvrtinu manji u poređenju sa prošlogodišnjim.\nIstovremeno, ukupna bilansna suma finansijskog sektora u Republici Srbiji, na kraju 2013. godine, je neznatno smanjena (1,3%) i iznosi 3.202,4 mlrd dinara, a visoka kapitalizovanost sektora je zadržana, pa on raspolaže kapitalom u visini od 736,4 mlrd dinara, što je gotovo na prošlogodišnjem nivou. Pri tome, banke raspolažu sa 2.846,2 mlrd dinara bilansne aktive i 594 mlrd dinara kapitala.\nSaopštenje o poslovanju finansijskih institucija u Republici Srbiji u 2013. godini objavljeno je u odeljku Finansijski izveštaji i bonitet - Makroekonomska saopštenja.\nIzvor: Vebsajt Agencije za privredne registre, 20.5.2014.


Sindikat: Rukovodstvo Informatike nastavlja da krši zakon | Autonomija\nSindikat: Rukovodstvo Informatike nastavlja da krši zakon\nOtpustili četiri elektroinženjera a zaposlili automehaničara i autolimara\nSindikat zaposlenih u komunalno-stambenoj delatnosti Javnog komunalnog preduzeća (JKP) Informatika iz Novog Sada saopštio je danas da je 12 otpuštenih radnika dobilo rešenje novosadskog Odeljenja inspekcije rada o vraćanju na posao do okončanja sudskog spora.\n“Rukovodstvo JKP Informatika se kod prethodnih četvoro naših kolega, koji su ranije dobili ovo rešenje, oglušilo o ovo zvanično doneto rešenje Inspektora rada. Da li će rukovodstvo JKP Informatika opet pogaziti sistem i zakone ove države, ili će im neko konačno stati na put?”, naveo je sindikat u saopštenju za javnost.\nSindikat je podsetio da je predsednik Vlade Srbije Aleksandar Vučić nedavno javno obećao da će taj slučaj biti rešen za 15 dana, odnosno do petka, 12. juna.\n“Od tog obećanja nismo održavali protest na Trgu slobode u Novom Sadu, niti smo išli u protestne šetnje. Od tog obećanja odbrojavamo dane i nadamo se da je nekom u ovoj državi zaista stalo do države”, piše u saopštenju.\nSindikat je optužio rukovodstvo JKP Informatika, koje je na to mesto predložila politička organizacija Treća Srbija, da je za vreme svog mandata zaposlilo više desetina svojih aktivista.\n“Istina je da se određeni broj tih aktivista ne pojavljuje ili skoro ne pojavljuje na poslu, a uredno dobija platu. Istina je da su 16 svojih aktivista zaposlili dva meseca pre uručivanja otkaza starim radnicima. Istina je da su otpustili četiri elektroinženjera a zaposlili automehaničara i autolimara. Istina je da su otpustili ženu čije je dete dva meseca pre toga imalo izliv krvi na mozak i bila na bolovanju”, piše u saopštenju.


Volvo u Kini pravi automobile trošeći zelenu struju - Energija Balkana\nPočetna » Energetika » Volvo u Kini pravi automobile trošeći zelenu struju\nProizvodna traka Volvoa u Kini / Foto: Bioenergy-news\nPostrojenja fabrike kompanije Volvo Cars u Dakingu u provinciji Heilongjiang u Kini napajaće se električnom energijom proizvedenom iz biomase (83%) i energije vetra (17%), za koju se procenjuje da će smanjiti godišnju emisiju CO2 u postrojenju za oko 34.000 tona. Elektrane na biomasu koje snabdevaju postrojenje koriste poljoprivredne i šumarske ostatke iz lokalnog i održivog izvora.\n„Za nas u kompaniji Volvo Cars održivost je važna koliko i sigurnost. Da bismo postigli naše ambiciozne klimatske ciljeve, suzbijanje emisija iz naše proizvodne mreže je presudno i veoma sam zadovoljan što se Daking sada napaja 100% klimatski neutralnom električnom energijom“, rekao je Javier Varela, viši potpredsednik za industrijske operacije i kvalitet u Volvo Cars.\nDa bi kompanija postigla svoj cilj do 2025. godine, mora da pronađe lokalne partnere u vladi i preduzećima, koji podržavaju razvoj održivih alternativa.\n„Ciljeve za klimatske akcije možemo postići samo radeći zajedno sa našim dobavljačima. Ohrabreni smo podrškom koju smo do sada dobili u Kini, čiji je cilj da budemo reper održivosti za njenu prerađivačku industriju“, ističe Varela.\nCilj kompanije Volvo Cars je da budu klimatski-neutralni prilikom proizvodnog procesa, koji je deo šireg klimatskog plana. Središnji deo ovog ambicioznog plana je da do 2030. godine bude potpuno električna marka automobila, sa samo čistim električnim automobilima u svojoj ponudi.\nTagovi: biomasa, električna energija, električna marka automobila, emisija CO2, energija vetra, Kina, klimatski plan, održivi razvoj, Volvo\nPrevPRETHODNODobre vibracije – proizvodnja struje turbinama bez lopatica\nSLEDEĆEZbog povećane potrošnje struje Kina povećala proizvodnju u termoelektranama na ugaljNext\nZbog povećane potrošnje struje Kina povećala proizvodnju u termoelektranama na ugalj


U Gorenju bez štrajka, proizvodnja frižidera preseljena u Valjevo | Kolubarske\nGorenje (arhiva) (foto: Đorđe Đoković)\nU Gorenju bez štrajka, proizvodnja frižidera preseljena u Valjevo\nSindikat fabrike "Gorenje" Valjevo odustao je od za danas najavljene jednočasovne obustave rada, saznaju Koilubarske.rs. Nakon najave da će biti organizovan štrajk upozorenja u petak, 5. aprila od 12 do 13 časova, zakazan je hitan sastanak direktora kineske Hisense Grupe, koja je od prošle godine većinski vlasnik slovenačkog "Gorenja", sa predstavnicima Sindikata fabrike "Gorenje" Valjevo. Kako Kolubarske.rs nezvanično saznaju, s obzirom na to da sindikalci očekuju pozitivan ishod tih razgovora, odlučeno je da se, za sada, odustane od štrajka upozorenja.\nSindikat fabrike "Gorenje" juče je obavestio poslodavca da će "u petak, 5. aprila, od 12 do 13 časova stupiti u štrajk upozorenja, zbog spornih protivzakonitih umanjenja isplata stimulacije zaposlenima od 2014. do kraja prošle godine". U obaveštenju je precizirano da "zbirni dug iznosi oko 140.000 dinara svakom zaposlenom".\nSindikat navodi i da su "nezakonito zakinuti troškovi prevoza, što po svakom zaposlenom, sa zateznom kamatom, iznosi oko 100.000 dinara".\nIz Uprave "Gorenja" mediji su juče, nakon objavljene informacije o štrajku upozorenja, obavešteni da obustave rada u petak neće biti, bez preciziranja da li je u međuvremenu rukovodstvo razgovaralo sa radnicima i da li je postignut neki dogovor.\nPreseljena proizvodnja frižidera\nKao što je i bilo najavljeno početkom marta, kompletna proizvodnja rashladnih uređaja kompanije "Gorenje" preseljena je iz Velenja u Valjevo, dok je novi direktor od 1. aprila Dejan Milutinović, mašinski inženjer iz Beograda.\nKako je Kolubarskim.rs potvrđeno iz Gorenja, "u Valjevo je preseljena poslednja, jedina preostala, linija ugradnih frižidera, dok se sva ostala rashladna tehnika već proizvodila u valjevskoj fabrici".\nIzgradnja nove proizvodne hale Gorenje, kapaciteta 750 hiljada rashladnih uređaja godišnje, na prostoru nekadašnje fabrike Elind, počeće naredne godine.\nKako nam je rečeno, tokom 2019. godine planirano je da se izradi tehnička dokumentacija i završi procedura dobijanja potrebne dozvole za gradnju, da bi početkom 2020. otpočela gradnja i do jeseni bila završena.\nPodsećam, fabrika Gorenje Valjevo postaće evropski centar za rashladnu tehniku Hisense Grupe, najavljeno je pre mesec dana iz slovenačke kompanije koja je od prošle godine u većinskom vlasništvu kineske Hisense Grupe.\nSkupština usvojila Odluku Pre 19 sati 17 minuta


Ministar pravde u Vladi Republike Srbije Zoran Stojković će u četvrtak, 12. aprila 2007. godine, prisustvovati otvaranju sudnica br. 3 i 4 i pratećih prostorija renoviranih za potrebe Odeljenja za visokotehnološki kriminal Okružnog suda.\nPovodom informacija koje su danas objavljene u medijima o predmetu Bodrožić, a radi tačnog informisanja javnosti, saopštavamo sledeće:\nMinistarstvo pravde Republike Srbije je odmah po prijemu odluke Komiteta za ljudska prava Ujedinjenih nacija pismeno zatražilo od Željka Bodrožića da se izjasni o naknadi štete, čija visina nije određena odlukom Komiteta. Postupajući na ovaj način, Ministarstvo pravde je izvršavalo obavezu Republike Srbije preuzetu ratifikacijom Međunarodnog pakta o građanskim i političkim pravima.\nMeđutim, gospodin Bodrožić do danas nije dostavio opredeljeni zahtev za naknadu nematerijalne štete, što je jedini osnov za isplatu iste. To je i razlog zbog koga Željku Bodrožiću nije isplaćena naknada štete.\nNaglašavamo da su povodom slučaja Bodrožić i drugi državni organi postupali u okviru svojih nadležnosti. Republičko javno tužilaštvo je protiv presude Opštinskog suda u Kikindi, koja je i bila osnov za donošenje odluke Komiteta za ljudska prava UN, podnelo zahtev za zaštitu zakonitosti Vrhovnom sudu Srbije s predlogom da se navedena presuda preinači i okrivljeni Bodrožić oslobodi od optužbe da je izvršio krivično delo uvrede.\nMeđutim, Vrhovni sud Srbije je presudom odbio kao neosnovan zahtev Republičkog javnog tužilaštva. S obzirom na to da sudsku vlast vrše sudovi kao nezavisni i samostalni organi državne vlasti, Ministarstvo pravde, kao deo izvršne vlasti, nije ovlašćeno da komentariše ni gore navedenu presudu Vrhovnog suda Srbije, ni presudu Opštinskog suda u Kikindi kojom je novčana kazna zamenjena kaznom zatvora.


Mektić: Velika su očekivanja od integrisanog upravljanja bezbjednošću – ASinfo Portal\nMektić: Velika su očekivanja od integrisanog upravljanja bezbjednošću\nNa današnjoj Ministarskoj konferenciji Brdo procesa ozvaničen je početak provođenja integrisanog upravljanja unutrašnjom bezbjednošću na Zapadnom Balkanu, koji obuhvata tri oblasti – borbu protiv terorizma, teškog kriminala i jačanje granične bezbjednosti, najavljeno je iz Ministarstva bezbjednosti BiH.\n“Velika su očekivanja od danas ozvaničenog početka integrisanog upravljanja unutrašnjom bezbjednošću na Zapadnom Balkanu”, rekao je Dragan Mektić, ministar bezbjednosti BiH na Ministarskoj konferenciji Brdo proces, koja se održava u Sloveniji.\nUz podršku ovom projektu, podsjetio je na istaknutu ulogu Ministarstva bezbjednosti BiH u iniciranju i provođenju jedne od tri planirane oblasti, a to je borba protiv radikalizma i terorizma.\nCilj koji su danas ozvaničili ministri unutrašnjih poslova zemlja EU i regiona je poboljšanje saradnje u oblasti bezbjednosti u regionu, kroz sprečavanje uduplavanja postojećih mehanizama i inicijativa, te usklađivanje ciljeva svih zemlja prema zajednički utvrđenim prioritetima u ovoj oblasti.\nPored terorizma, zajedničko djelovanje se odnosi i na borbu protiv teškog kriminala i jačanje granične bezbjednosti.\n“Svima nama je dobro poznato da samo integrisani pristup omogućava pregled i koordinaciju šire saradnje u oblasti unutrašnje bezbjednosti u regionu. Predloženi koncept predviđa sistemski pristup koji će omogućiti konkretne rezultate u ovoj izuzetno važnoj oblasti za države Zapadnog Balkana na putu ka Evropskoj uniji“, kazao je Mektić.\nMektić je održao bilateralni sastanak sa ministrom unutrašnjih poslova Slovenije Vesnom Gyorkos Žnidar sa kojom je razgovarao o unaprjeđenju saradnje, posebno u borbi protiv korupcije i terorizma, ilegalnih migracija te daljoj podršci Slovenije na putu BiH ka evropskim integracijama.\nBorba protiv terorizma bila je glavna tema i tokom sastanka sa direktorom DCAF-a Thomasom Guerberom i direktorom DCAF-a Ljubljana Antonom Travnerom. Takođe, razgovarano je o realizaciji zajedničkih projekata koji se odnose na poboljšanje granične kontrole i čuvanje granice te saradnje sa zemljama regije u ovoj oblasti.\nThe post Mektić: Velika su očekivanja od integrisanog upravljanja bezbjednošću appeared first on ATV.\nVučić: Nemojte od Srbije da pravite bauka\nVučić: Nemojte od Srbije da pravite bauk


SEEbiz.eu / Stevanović: Sledeće nedelje otvaranje finansijskih ponuda za Galeniku\nDragan Stevanović Galenika\nDatum objave: 19.10.2017. - 13:33:55\nBEOGRAD - Finansijske ponude za kupovinu beogradske farmaceutske kompanije Galenika biće otvorene sledeće nedelje, najavio je danas državni sekretar u Ministarstvu privrede Dragan Stevanović.\n"Danas ističe rok da ponudjači dostave dopunjenu dokumentaciju i očekujemo da će to učiniti oni od kojih je to traženo", rekao je Stevanović novinarima.\nDodao je da će se ukoliko tenderska komisija utvrdi da je dostavljena odgovarajuća tehnička dokumentacija steći uslovi za otvaranje finansijskih ponuda kvalifikovanih ponudjača.\n"Sve do sada teče u skladu sa planovima i nema iznenadjenja i razloga za brigu u ovoj fazi postupku", kazao je Stevanović.\nPonude za kupovinu Galenike dostavili su kompаnijа Amicus SRB iz Beogrаda i Aelius Luksemburg povezаno lice EMS S/A iz Brаzilа.\nMinistarstvo privrede Srbije je1. septembra raspisalo tender za prodaju 93,7 odsto kapitala Galenike, a početna cena na javnom nadmetanju je jedan evro uz obavezu kupca da uplati i 25 miliona evra za pokriće bankarskih dugova te kompanije.


Neke nove zvezde\nAna Ivanović, Jelena Janković, Novak Đoković i Nenad Zimonjić odličnim igrama i plasmanom u francuskom hramu tenisa već su ušli u istoriju srpskog sporta. Građani smatraju da će njihovi sportski rezultati uticati i na popravljanje poremećenog sistema vrednosti kod mladih koji su odrastali u vremenu lažnih idola i heroja:\nGrađanin 1: Po mom mišljenju najvažnije je što mladi ljudi u Srbiji dobijaju neke nove idole, a to su sportisti, uspešni muzičari, uspešni ljudi na polju nauke. Znači prolazi vreme idola obrijanih glava, mafijaša, nasilnika, nekih paravojnika, pljačkaša. Dolazi vreme pravih vrednosti.\nGrađanin 2: Ponosna sam što je moja zemlja u svetu prepoznatljiva po Novaku Đokoviću, Jeleni Janković, Ani Ivanović, Mariji Šerifović a ne više kao ona mala zemlja u kojoj se non-stop ratuje i u kojoj su non-stop neka negativna zbivanja, korupcija, kriminal, šverc cigaretama, drogom...\nRanko Skerlić novinar iz Kragujevca smatra da uspeh srpskih tenisera u Parizu kao i nedavna pobeda pevačice Marije Šerifović na pesmi Evrovizije proširuju diplomatski prostor domaćim političarima na putu Srbije ka evropskim integracijama, od kojih takođe očekuje evropske rezultate:\n"Sve skupa to je nekakav ventil za šire narodne mase, mada bi te iste mase mogle biti mnogo bolje obradovane od političara. Narod je doživeo da živi bolje u Srbiji nego pre 5. oktobra ali ta očekivanja nisu u potpunosti ispunjena, a sport je neka vrsta amortizacije."\nZa te promene kao i za sportske pobede potrebno je dosta volje i upornosti kojih teniserka Ana Ivanović očigledno ima na pretek:\n"Malo sam promenila tehniku, položaj kod servisa i to mi je dosta pomoglo da vratim snagu pošto sam ranije dosta brzo servirala. Sada mi je drago da vidim da sam ponovo na pravom putu i da još jače serviram."\nRadmilo Armenulić bivši trener Dejvis kup reprezentacije smatra da je plasmanom u finale Rolan Garosa, Ana Ivanović već ostvarila fantastičan uspeh. Po njegovoj oceni Ana bi, uz ovakav pristup igri, mogla i do pobede:\n"Ući u finale bilo kog grem slem turnira je ogroman uspeh, pogotovo što je Ana pobedila drugu igračicu sveta Šarapovu i to veoma ubedljivo. Očekujem da možda bolje igra nego što je igrala Jelena i nadam se da će pružiti veoma snažan otpor Enin Arden, odnosno Žisten Enen. Ako pruži snažan otpor može se desiti može se desiti čak i da pobedi."\nBez obzira na konačan ishod turnira u Parizu srpskim teniserima u Beogradu se već priprema spektakularan doček, poput onog priređenog Mariji Šerifović posle pobede na pesmi Evrovizije.


Home / Ekologija / Najviše seoskih lasta u Padeju\nNovi Sad, 14.07.2017. – Društvo za zaštitu i proučavanje ptica Srbije objavilo je danas da je Laslo Sevenjhazi iz Padeja kod Kikinde pobednik takmičenja „Domaćinstvo koje su laste izabrale“. U njegovom domaćinstvu gnezdo je svilo čak 43 para seoskih lasta, pa je vredni domaćin pored laskave titule osvoilo i 1.000 kilograma kukuruza.\n„Tradicionalno stočarstvo izuzetno je važno za očuvanje staništa i ugroženih vrsta flore i faune“, kaže Slobodan Knežević, rukovodilac programa „Proleće uživo“ u okviru koga se organizuje takmičenje „Domaćinstvo koje su laste izabrale“, i dodaje: „Srećni smo što možemo da nagradimo Lasla jednom tonom kukuruza kao znak podrške malim poljoprivrednim domaćinstvima i zahvalnosti za ljubav koju on i njegova porodica imaju prema divljim pticama. Hvala svim poljoprivrednicima koji su se javili. Trudićemo se da i narednih godina obezbedimo nagrade za čuvare ptica“.


SB UN danas o situaciji na Kosovu, Lavrov nije optimista\nBlic\t13.02.2008 22:58\nSavet bezbednosti Ujedinjenih nacija (SB UN) razmotriće sutra razvoj situacije na Kosovu i Metohiji, javila je ruska novinska agencija Itar-tas, pozivajući se na diplomatske izvore u UN. Šef srpske diplomatije najavio je danas da će otići u Njujork, gde će se usprotiviti nezavisnosti Kosova. Šef ruske diplomatije Sergej Lavrov izjavio je optimista po pitanju sednice i dodao da Rusija ne planira kaznene mere u slučaju proglašenja nezavisnosti.\nJeremić će u Njujorku izneti stav da Srbija ne prihvata bilo kakav nelegalan akt secesionizma na Kosovu.\n"Na toj sednici ću ispred Vlade Republike Srbije izneti čvrst stav da Srbija apsolutno ne prihvata bilo kakav nelegalni akt secesionizma i upozoriti još jednom da bilo koje kršenje međunarodnog prava, rezolucije 1244 i Ustava Srbije bi za svoju posledicu imalo tešku destablizaciju regiona. Tražiću od Saveta bezbednosti da učini sve da takvu jednu odluku spreči, upozorićemo na posledice jedne takve teške odluke", rekao je Jeremić, prenosi B92.\nAmbasador Srbije pri UN Pavle Jevremović zatražio je i zvanično hitan sastanak Saveta bezbednosti Ujedinjenih nacija na kojem bi se rasparavljalo o Kosovu. On je, u pismu predsedavajućem Saveta bezbednosti UN, zatražio da to telo razmotri "ekstremno opasnu situaciju u srpskoj pokrajini Kosovo i Metohija, gde smo svedoci završnih priprema za jednostrano proglašenje nezavisnosti".\nJevremović ocenjuje da bi takva deklaracija (o nezavisnosti) značila kršenje rezolucije 1244 Saveta bezbednosti UN, kojom je na Kosovu uspostavljena administracija UN i dozvoljen dolazak trupa NATO-a, ali se garantuje teritorijalni integritet Srbije.\nOdgovor na ovaj zahtev zvanično nije stigao ali, kako je javila agencija Itar-tas, Savet bezbednosti će sutra razmotriti razvoj situacije na Kosovu i Metohiji.\nLavrov: Ne očekujem mnogo od sednice SB UN\nŠef ruske diplomatije Sergej Lavrov izjavio je danas da nije optimista po pitanju sutrašnje sednice Saveta bezbednosti UN o Kosovu i naveo da Rusija ne planira kaznene mere u slučaju proglašenja nezavisnosti te srpske pokrajine.\n"Ne osećam veliki optimizam u vezi sa sutrašnjom sednicom, ali smatram da ne bi bilo ispravno ne učiniti taj pokušaj", rekao je Lavrov novinarima posle sastanka "trojke" EU i Rusije na Brdu kod Kranja, u Sloveniji.\n"To zasedanje trebalo bi da omogući pošteno stavljanje na sto svih stavova i da se još jednom potrudimo da shvatimo šta se može desiti i kako to možemo sprečiti", rekao je Lavrov\n"Računam da će svi članovi Saveta bezbednosti biti maksimalno odgovorni u pripremi ovog sastanka", rekao je Lavrov, ponovivši stav da kada je reč o Kosovu, međunarodna zajednica bi trebalo da se pridržava Helsinške povelje i međunarodnog prava.\n"Rusija ne pribegava nikakvim kaznenim merana ni protiv koga. Mi smo uvereni da će, ako dođe jednostranog proglašenja nezavisnosti Kosova, to biti greška, o čemu smo danas detaljno govorili", odgovorio je Lavrov na pitanje novinara da li će preduzeti kaznene mere u slučaju proglašenja nezavisnosti srpske pokrajine.\nLavrov je danas na Brdu kod Kranja učestvovao na sastanku "trojke" Evropske unije i Rusije, kojoj je predsedavao predsedavajući Saveta ministara EU, slovenački ministar spoljnih poslova Dimitrij Rupel.\nDelegaciju EU činili su i evropska komesarka za spoljnu i evropsku politiku Benita Ferero Valdner, visoki predstavnik za spoljnu politiku i bezbednost Havijer Solana i državni sekretar u francuskom ministarstvu za spoljne i evropske poslove Žan-Pjer Žuje.\nRupel: Ne možemo govoriti o datumima\nSlovenčki šef diplomatije Dimitrij Rupel je za sednicu Saveta bezbednosti rekao da očekuje da će rasprava biti korisna za EU, i uticati "na razumevanje Kosova i odnosa na njemu".\nPrema njegovim rečima, za međunarodnu zajednicu na Kosovu, koja je tamo prisutna preko UN "sa mehanizmom Unmika", EU "u ovom trenutku tek razmišlja kako će biti prisutna na Kosovu preko svoje misije", što je stvar nekoliko dana, nedelja ili meseci.\n"Za sada odgovornost za situaciju na Kosovu snosi Unmik, odnosno Kfor", rekao je Rupel.\nOn je dodao da, kada je reč o proglašenju kosovske nezavisnosti, za sada ne može ništa reći. "U ovom trenutku nije moguće govoriti ni o kakvim datumima", tvrdi Rupel.\n"Tek kada Kosovo nešto učini, EU će raspravljati o tome, a koliko znam, priznavanje nezavisnosti od strane pojedinih država je u nadležnosti tih država, a ne u nadležnosti EU kao celine", koja o svemu zauzima stavove za koje ćete "više čuti za nedelju dana ili malo kasnije", rekao je Rupel novinarima.\nRusija podržava zahtev Srbije za sednicom SB o Kosovu\nRuski ambasador pri Ujedinjenim nacijama Vitalij Čurkin izjavio je juče da Srbija traži da u četvrtak bude sazvano specijalno zasedanje Saveta bezbednosti, na kome bi se razgovaralo o Kosovu, javio je večeras Rojters.\n"Mi ćemo podržati taj zahtev", rekao je Čurkin novinarima u Njujorku, a prenela je britanska agencija.\nBritanski i američki izaslanici rekli su da ne znaju ništa o takvom zahtevu Srbije. Zvaničnici SAD i EU izjavili su da ne vide razlog za sednicu Saveta bezbednosti na kojoj bi se govorilo o Kosovu, pošto je to pitanje odavno "dospelo u ćorsokak", sa čim se Rusija ne slaže.\nRojters navodi da zahtev Srbije da se SB UN sastane u četvrtak korespondira sa namerom Beograda da u četvtak formalno odbaci nezavisnost Kosova.


U junu, prema aktuelnim podacima, u Nemačkoj je birou rada prijavljeno 2,853 miliona nezaposlenih.\n"Verujem da postoji opasnost da dođemo do broja od pet miliona nezaposlenih", kazao je Berger tokom diskusije i dodao da očekuje stopu nezaposlenosti od deset odsto. To je, kako je ocenio, ogromna pretnja po nemačku privredu.\nNi našim građanima koji žive i rade u ovoj evropskoj ekonomiji nije nimalo lako. Oni koji su zadržali posao tokom pandemije razmisliće o tome da li da se odmaraju u Srbiji. S druge strane, oni koji su se posle pauze od marta do maja, nadali povratku na posao, a imaju dvojna državljanstva, sada se ponovo vraćaju u otadžbinu.


Prošlonedeljna pobeda nad Blokautom (3:0) dodatno je dobila na vrednosti nakon poraza Karađorđevog glavnog rivala, Laki Stara koji je pao na svom terenu u neizvesnom meču sa Šumadijom (2:3). Računica je jasna, u naredna tri kola odbojkašima iz Topole treba jedna pobeda za overu prvog mesta, a prva prilika je meč sa Rodom.\nU slučaju da osvoje Drugu ligu centar, do prolaska u Prvu ligu čeka ih još jedna prepreka, i to velika. Pobednici sve četiri Druge lige odigraće finalni turnir sredinom aprila, a samo najbolji sa tog turnira će napredovati u viši rang.\n- Rodu čekamo u dobrom raspoloženju i nadam se pobedi i mirnijem finišu sezone i pripremama za finalni turnir. Ponosan sam na momke, atmosfera je sjajna, vredno se trenira i svi stremimo finalnom cilju - Prvoj ligi. Nakon sjajne utakmice, ali i teškog poraza od Laki Stara u Topoli, ekipa se digla i ponovo smo u dobroj formi. Pozvao bih našu vernu i srčanu publiku da još jednom ispuni salu Srednje škole, a mi im nećemo ostati dužni - priča nam Nenad Manojlović, trener i igrač popularnih "voždova".\nEkipa Karađorđa formirana je i pojačana kako bi se borila za najviši plasman. Sada, kada je titula nadomak ruke, u klubu ne staju već planiraju dalje. Velika želja uprave je da Topola bude domaćin finalnog turnira i za to će konkurisati.\n- Imamo najbolju publiku i jedno od najvećih poseta na svim odbojkaškim mečevima. Verujemo da bi Topola bila sjajan domaćin - kaže sekretar kluba Radiša Manojlović.\nVeliki trijumf pionira\nProšlog vikenda veliku pobedu pioniri Karađorđa ostvarili su protiv vršnjaka iz Paraćina (3:1).\n- Dečaci koji tek nekoliko meseci treniraju odbojku pokazali su šta znači imati srca. Iako dodatno podmlađeni, neki od nosilaca igre su tek 6. razred, uz veliku borbenost, talenat i znanje ostvarili su prvu pobedu u ligi, prvu od mnogih - priča nam Milan Nikolić, predsednik kluba i trener pionira uz asistenciju perspektivnog Nikole Nikolića. Klub poziva sve klince i klinceze iz Topole i okoline da dođu i počnu da treniraju jedan divan sport. Treninzi su besplatni!


RTCG - Radio Televizija Crne Gore - Nacionalni javni servis :: Ekonomija :: Neto dobit Telekoma 2,2 miliona eura\nPOLOVINA GODINE 25. 07. 2017. 16:35 >> 16:12 0\nCrnogorski Telekom je u prvih šest mjeseci ove godine ostvario prihode od 41,2 miliona eura, što je 3,3 miliona manje u odnosu na uporedni period.\nIz kompanije su saopštili da su ostvareni rezultati bili u skladu sa očekivanjima, kao i da je smanjenje prihoda posljedica efekata regulacije maloprodajnih i veleprodajnih cijena, povećane konkurencije na tržištu fiksnog pristupa, ubrzane supstitucije fiksne telefonije i smanjenog obima dolaznog saobraćaja.\nFinansijski direktor Crnogorskog telekoma, Gordana Blagojević, navela je da su u kompaniji zadovoljni činjenicom da su ostvarene uštede kroz smanjenje troškova, što će dodatno uticati na ukupnu dobit do kraja godine.\n"Finansijski pokazatelji govore u prilog tome da se ukupno telekomunikaciono tržište smanjuje, ali i pored toga, ispunili smo naše planove. Već sada, junski rezultati pokazuju da smo na pravom putu i nastavićemo sa dodatnim aktivnostima, kako bismo i do kraja godine ostvarili zacrtane ciljeve", rekla je Blagojević.\nOna je dodala da su prvu polovinu godine obilježile i promjene u organizaciji i strukturi kompanije, kako bi bila agilnija i dodatno usmjerena na korisnike, što je pozitivno uticalo na ukupne rezultate poslovanja.\nCrnogorski telekom je nastavio širenje optike, kako bi korisnicima bio omogućen pristup najkvalitetnijoj mreži, koja je sada dostupna u preko 62 hiljade domaćinstava, odnosno 32 odsto njihovog ukupnog broja.\nBroj korisnika optičke mreže Telekoma je, kako su kazali njegovi predstavnici, porastao 24 odsto u poređenju sa istim periodom prethodne godine i iznosio je 15,2 hiljade.


Izetbegović: Vučić neće destabilizaciju, Dodik unosi nemir - 24.03.2018, Sputnik Srbija\nPredsedavajući Predsedništva BiH i predsednik Stranke demokratske akcije Bakir Izetbegović izjavio je da predsednik Srbije Aleksandar Vučić nema nameru da... 24.03.2018, Sputnik Srbija\nvesti, svet, srbija, bosna i hercegovina, republika srpska (rs), srebrenica, aleksandar vučić, milorad dodik, bakir izetbegović, hrvatska, region\n18:12 24.03.2018 (Osveženo: 03:47 26.08.2021)\nFena prenosi da je Izetbegović to rekao u obraćanju u okviru programskog skupa, koji je nazvao Saborom SDA, upriličenog u sarajevskoj Olimpijskoj dvorani „Zetra“, gde su se okupili članovi i simpatizeri SDA.\nIzetbegović je kazao da „odnosi sa Srbijom i Hrvatskom nisu onakvi kakvi bi u SDA želeli da budu i da je mnogo nerešenih pitanja koja se ne rešavaju, koja se stalno i iznova konstatuju, bez konkretnih pomaka, ali odnosi BiH i Srbije, kao i odnosi Bošnjaka i Srba se, ipak, popravljaju“.\n„Predsednik Srbije Aleksandar Vučić je poslednjih godina promenio retoriku, šalje pozitivne signale, poziva na dijalog. Siguran sam da Vučić ne namerava da učestvuje u bilo kakvoj destabilizaciji prilika u regionu“, ocenio je Izetbegović.\nFena prenosi da je Izetbegović Dodika „identifikovao kao predvodnika snaga koje unose nemir i vode kampanju protiv Bošnjaka u Banjaluci“.\n„Odlikovao je Radovana Karadžića i druge kojima je Međunarodni sud u Hagu presudio za ratne zločine i genocid u Srebrenici, kazao je više puta da je njegov plan da pocepa BiH. Nabavio je 2.500 jurišnih pušaka, što unosi nemir, i ukoliko se Dodik ne zaustavi, to će biti problem ne samo za BiH nego i za region, a time i za Evropsku uniju“, rekao je Izetbegović.\nNavodi se da je Izetbegović poručio da je „SDA odlučna da se suprotstavi svakom nasrtaju na BiH, svakom pokušaju njene dalje etno-teritorijalne podele“, dodajući da je „njihova ustavna obaveza da štite teritorijalni integritet i suverenitet BiH“.\n„Svi treba da se pomire s tim da neće biti otcepljenja bilo kojeg dela BiH i da će Srebrenica, Tomašica, sva ona silna mesta pokolja nad nevinim žrtvama udruženih zločinačkih poduhvata koje su predvodili Milošević, Karadžić i Mladić ostati zauvek teritorija BiH“, rekao je Izetbegović.\nFena prenosi da je Izetbegović „izrazio nadu da će predstavnici Hrvata u BiH pokazati više poštovanja prema Bošnjacima s kojima žive“, najavljujući da „SDA neće prihvatiti predloge izmena Izbornog zakona koje su u suprotnosti sa presudama Evropskog suda za ljudska prava“ i „koje potpuno potiru građanski princip u korist etničkog, i time vode diktatu manjine nad većinom“.


You are at:Home»Vijesti»Magazinović traži hitnu reakciju države: Vratite nacionalni spomenik BiH iz Srbije\nPovodom aktuelne priče i skandala u vezi s ikonom koju je Milorad Dodik poklonio Sergeju Lavrovu, što je ukrajinsko blago, bh. državni zastupnik Saša Magazinović je upozorio na nacionalno umjetničko blago BiH koje je ukradeno i koje se izlaže po Srbiji.\nTim povodom Magazinović je uputio otvoreno pismo Ministarstvu kulture Srbije, vlastima u Novom Sadu, ali i Predsjedništvu Bosne i Hercegovine te ministrici vanjskih poslova naše zemlje.\nNovi Sad je proglašen za Evropsku prijestolnicu kulture 2021. godine. To predstavlja najveći projekt koji je dodjelila Evropska komisija. Upravo na manifestaciji koja treba biti otvorena tim povodom u Novom Sadu, najavljeno je, će između ostalog biti izložena i slika “Magdalena”, djelo Đoke Mazalića koje je ukradeno u BiH.\nPrema podacima Centra protiv krijumčarenja umjetnina iz Bosne i Hercegovine u okviru projekta “Novi Sad 2021 Evropska prijestolnica kulture grad kandidat” na stranici digitalizacija.ns.rs (Vreme je za Novi Sad), urađena je reprodukcija djela “Magdalena pokajnica” autora Đoke Mazalića, gdje je navedeno da je pomenuta slika u vlasništvu kolekcionara iz Novog Sada. Pomenuto djelo se predstavlja kao kulturno dobro Republike Srbije i prije svega Grada Novi Sad. U navedenim podacima stoji da je autor: Zavod za zaštitu spomenika kulture Grada Novi Sad.\nTim povodom Magazinović upozorava nadležne u Srbiji da te činjenice uzmu u obzir jer se radi o nacionalnom spomeniku BiH.\nKonkretno, radi se o djelu “Magdalena” čiji su vlasnici Damirka i Enver Mulabdić, državljani Bosne i Hercegovine, a umjetničko djelo je Komisija za očuvanje nacionalnih spomenika Bosne i Hercegovine proglasila nacionalnim spomenikom.\n“Na osnovu dokumentacije koju posjeduje porodica Mulabdić, a koja mi je dostavljena od strane Centra protiv krijumčarenja umjetninama, postoje relevantne informacije kao i fotografije koje govore o neupitnom vlasništvu nad ovim umjetničkim djelom. O krađi/nestanku ovog kao i ostala tri djela iz umjetničke zbirke Damirke i Envera Mulabdić podnesene su prijave nadležnim agencijama u Bosni i Hercegovini. Djela iz ove zbirke se nalaze i u Bazi nestalih umjetnina – The database of missing art. Za pomenutim umjetničkim djelom kao i ostalim iz zbirke, Interpol je u februaru 2018. godine raspisao potragu”, naglašava u pismu Magazinović.\nPrema dostupnim informacijama, radi se o djelima koja se nelegalno nalaze i izlažu na teritoriji Republike Srbije i Novog Sada. U prilog tome govore i video i drugi materijali sa otvorenja izložbi u Narodnom muzeju Zrenjanin, Galeriji Doma Vojske Srbije, kao i izložbi u organizaciji Kulturnog centra Novi Sad i Zavoda za zaštitu spomenika kulture Grada Novog Sada. Na svim ovim izložbama su predstavljena i djela iz kolekcije Damirke i Envera Mulabdić, koja uživaju status Nacionalnog spomenika Bosne i Hercegovine i za kojim je Interpol raspisao potragu.\nMagazinović kritikuje i bh. vlasti koje još od 2018. ništa nisu poduzeli da ovo umjetničko djelo vrate u našu državu. Zbog toga je u otovorenom pismu Predsjedništvu i ministrici Biseri Turković naglasio da energično angažuju i spase ovo nacionalno blago BiH.\nPodsjetimo, tokom rata, ali i u poratnom periodu, iz Bosne i Hercegovine nestale su hiljade umjetničkih djela. Nestala su, između ostalih, djela “Portret Meše Selimovića” Ismeta Mujezinovića, “Autoportret” Božidara Jakca, koje je prijavila Međunarodna galerija portreta Tuzla, zatim “Mjesečina na Ženevskom jezeru” Ferdinanda Hodlera, “Grob sv. Spiridona” grčkog majstora i “Savaot” italijanskog majstora, koja su nestala iz Umjetničke galerije BiH.


On je to izjavio u Prištini, nakon konsultativnih sastanka sa "Samoopredeljenjem", DSK i PDK.\nKurti je rekao da je na pokušaje Tačija da razgovara o formiranju nove vlade odgovorio stavom da se ne sme kršiti ustav i dodao da ne postoji alternativa, prenosi "Kosovo online".\nPrethodno je lider "Samoopredeljenja" i v.d. premijera privremenih prištinskih institucija Aljbin Kurti poslao pismo Tačiju u kome ga obaveštava da je spreman da razgovara isključivo o raspuštanju skupštine, nakon izglasavanja nepoverenja Vladi.\nNakon razgovora sa Tačijem, oglasio se i lider Demokratskog saveza Kosova (DSK) Isa Mustafa, koji je poručio da njegova stranka ne podržava ideju o održavanju novih izbora.\nMustafa je ocenio da sada na Kosovu ne postoje uslovi da se izađe na birališta zbog pandemije korona virusa, i dodao da danas sa Tačijem nije razgovarao o potencijalnim rešenjima za budućeg mandatara.\nNakon Mustafe, Tači je razgovarao i sa liderom DPK Kadrijem Veseljijem, koji je zatražio da se ispoštuje ustav i volja građana Kosova, uz ocenu da bi bilo neodgovorno pozvati građane na birališta u ovakvoj situaciji.\n- Sve dalje akcije koje ću kao predsednik preduzeti nakon konsultacija biće transparentne i u skladu sa Ustavom, zakonima i prema volji koju su iznele stranke - rekao je Tači.\nKosovski predsednik sutra nastavlja konsultacije u vezi određivanja mandatara i sa ostalim parlamentranim partijama, Alijansom za budućnost Kosova, Srpskom listom, NISMA-om i Grupom 6 plus.


Dan online - Regioni: Dugovi za struju zaključali kancelarije - 2018-02-09\nRegioni ZGRADA U KOJOJ JE ZAPOSLENO OKO 50 SLUŽBENIKA ROŽAJSKE UPRAVE ISKLJUČENA SA ELEKTROMREŽE Dugovi za struju zaključali kancelarije\nROŽAJE - Nekadašnja zgrada vojnog odsjeka u kojoj je smješteno nekoliko lokalnih službi u kojima je zaposleno oko 50 službenika, više od sedam dana je zaključana. Zaposleni u Sekretarijatu za poljoprivredu, Sekretarijatu za mjesne zajednice, te komunalnoj policiji i komunalnoj inspekciji i još nekim službama, ne dolaze na posao zbog isključenja struje u pomenutom objektu usled čega su ostali bez grijanja i bez osnovnih uslova za rad. Prema nezvaničnim informacijama ovaj objekat je isključen sa mreže zbog duga od nekoliko stotina hiljada eura, te da je riječ o navodnoj odmazdi Elektroprivrede prema Opštini Rožaje, koja je toj kompaniji ispostavila račun od oko 500.000 eura na ime zakupa zemljišta i objekata za postavljanje takozvanih pametnih brojila.\nKako saznajemo iz lokalne uprave, zgrada poznata pod nazivom Vojni odsjek se nalazi u vlasništvu Ministarstva finansija, odnosno Direkcije za imovinu, te da iz tog razloga računi za struju odlaze na njihovu adresu.\n-Ovih dana, zbog neplaćanja računa za struju objekat je isključen sa mreže što je dovelo do paralize nekoliko lokalnih organa koji su od vitalnog značaja za našu opštinu. Struja je isključena nakon što su računi vraćeni iz Direkcije za imovinu, s obrazloženjem da struju troše lokalne službe, ali mi nemamo načina da izmirimo dugovanja sve dok se objekat ne prenese u vlasništvo Opštine za šta se mora sprovesti određeni postupak – saopšteno je iz lokalne uprave.\nIz lokalne uprave naglašavaju da će problem brzo biti riješen te da će lokalni službenici već naredne sedmice biti na svojim radnim mjestima. Ističu i da službenici Sekretarijata za poljoprivredu dežuraju u zgradi Opštine i na raspolaganju su za hitne slučajeve, dok na sličan način posao odrađuju i lokalne inspekcije.


IRAČKI POSLANIK OTKRIVA: Evo gde je zloglasni lider ID al-Bagdadi i ko ga čuva – Portal za sve nacije i sve generacije\nHome / Vijesti / Svijet / IRAČKI POSLANIK OTKRIVA: Evo gde je zloglasni lider ID al-Bagdadi i ko ga čuva\nadmin 28 Februara, 2019\tSvijet Leave a comment 193 Views\nIrački poslanik Hasan Salim izjavio je da vođa terorističke grupe Islamska država Abu Bakr al-Bagdadi slobodno kreće preko iračke pustinje u provinciji Anbar pod zaštitom američke vojske, izveštava irački portal el-Našra.\n“Lider ID al-Bagdadi nalazi se u zapadnoj pustinji u provinciji Anbar pod zaštitom američke vojske … Kreće se između Iraka i Sirije pod zaštitom Amerikanaca”, navodi se u saopštenju agencije iz šiitskog bloka al-Sadikun.\nPoslanik tvrdi da se podrška lideru ID pruža iz vojne baze Ain al-Asad, u kojoj su stacionirane američke trupe.\nPrema njegovim rečima, američke trupe podržavaju al-Bagdadija “iz straha pre odobrenja zakona od proterivanja stranih trupa iz Iraka”.\nAl-Bagdadi sada nije u Siriji, ali u području između jezera Sarsar i njegovog rodnog grada Samare, kazao je kurdski stručnjak za bezbednost Haukar al-DŽaf za list Bagdad Today u sredu. Prema njegovim rečima, Al-Bagdadi koristi svoje veze s lokalnim plemenima kako bi se zaštitio dok je u Iraku.\nPredstavnik najvećeg parlamentarnog bloka “al-Fath” Ahmad al-Asadi rekao je ranije ya RIA Novosti da će zakon o povlačenju američkih snaga iz Iraka biti jedan od prvih koji će biti izglasan u parlamentu zemlje na predstojećem zakonodavnom zasedanju početkom marta.\nPrvi zamenik predsednika iračkog parlamenta Hasan al-Kabi izjavio je početkom februara da irački parlament namerava da izradi zakon o razbijanju bezbednosnog sporazuma sa Sjedinjenim Državama, što će dovesti do povlačenja američkih i drugih stranih vojnih savetnika iz zemlje. Al-Kabijeva izjava bila je odgovor na izjavu američkog predsednika Donalda Trampa da SAD održavaju vojno prisustvo u Iraku kako bi mogle da “paze na Iran”.\nPrevious (VIDEO) Obavezno pogledajte! Ovo je Vlada snagator: Iako ima 80 kila, a diže traktor kao iz šale\nNext Neda Arnerić hitno prevezena u bolnicu: Pronađena na podu u stanu, sa lekovima pored sebe


Izvor: B92, 25.Nov.2020, 19:19\nTreneri Metalca i Partizana bili su složni u oceni posle utakmice da je u četvrtfinale Kupa Srbije prošao bolji tim.\n"Parni valjak" je u Gornjem Milanovcu ostvario trijumf rezultatom 1:0 (1:0) golom Takume Asana u 44. minutu.\nStrateg domaćih Žarko Lazetić istakao je da je Partizan potvrdio svoju ulogu favorita.\n"Očigledno smo u prvom poluvremenu bili u problemu. Partizan je i pre >> Pročitaj celu vest na sajtu B92 << utakmice izgledao organizovanije i u odbrani i u napadu. Imali smo puno problema u prvom poluvremenu, nismo dolazili do igre i pasa. Partizan je bio bolji, a primili smo gol u najgorem mogućem trenutku, u 45. minutu iz pokušaja visokog pritiska i to nas je koštalo. U drugom poluvremenu smo zaličili na ono što želim i to može da me raduje pred nastavak prvenstva. Partizan je pokazao zašto je bio favorit", rekao je Lazetić za TV ArenaSport.\nTrener Partizana Aleksandar Stanojević zadovoljno je konstatovao da je popravljen utisak, kao i da je falio drugi gol koji bi sve rešio mnogo ranije.\n"Bitno je da smo prošli, a drugo da smo popravili utisak. Mislim da smo bili baš dobri. Nedostajao nam je još koji gol. Teško je igrati sa Metalcem, igraju drugačije, žele kroz igru da dođu do gola. Baš smo se pribojavali ove utakmice, iskreno rečeno", izjavio je Stanojević posle utakmice.


Zabranjen ulazak - Blic Online\nVesiću zabranjen ulazak na Kosovo i Metohiju\nDelegacija Beograda na čelu sa zamenikom gradonačelnika Goranom Vesićem zaustavljena je danas oko 9.30 na administrativnom prelazu Jarinje od strane kosovske policije.\nVRAĆEN SA PODGORIČKOG AERODRAMA Monahu iz Ostroga zabranjen ulazak u Crnu Goru\nMonahu iz Ostroga Stanku Peutu, čije je svetovno ime Boko, granična policija danas je zabranila da uđe u Crnu Goru, rečeno je podgoričkim "Vijestima" iz Mitropolije crnogorsko primorske.\nHolandska delegacija otkazala posetu Moskvi\nHolandija je otkazala posetu parlamentarne delegacije Rusiji, koja je bila planirana u februaru, nakon što je jednom od poslanika zabranjen ulaz u tu zemlju, javili su holandski mediji.\nUstaški apologeta Ljeljak vraćen sa sidnejskog aerodroma, zabranjen mu ulazak u Australiju\nRomanu Ljeljku, ustaškom apologeti, istorijskom revizionisti koji tvrdi da je ustaški koncentracioni logor Jasenovac "samo mit", zabranjen je ulazak u Australiju.\nLISTA RIZIČNIH OSOBA Rampa na granici Srbije za 120 KRIMINALACA\nSrbija već ima spisak od 120 bezbednosno rizičnih osoba kojima je zbog toga zabranjen ulazak u našu zemlju. Većina njih su državljani Crne Gore.\nZABRANILI MU ULAZAK U ZEMLJU Grčke vlasti osujetile promociju knjige o velikoj Albaniji\nGrčke vlasti sprečile su lidera Pokreta za ujedinjenu Albaniju Tajhira Veljijua da uđe u zemlju i promoviše knjigu o "velikoj Albaniji", prenose grčki mediji.\nDopisniku RTV zabranjen ulazak na sednicu SO Bečej\nDopisniku Radio Televizije Vojvodine (RTV) Nenadu Jovićeviću danas je zabranjen ulazak u zgradu Skupštine opštine Bečej, gde odbornici razmatraju bezbednosnu situaciju zbog sve učestalijih krađa na imanjima meštana u selima te opštine, saopštila je RTV.\nRasel Brendu zabranjen ulazak u Kanadu\nPopularni komičar Rasel Brend otkrio je obožavateljima na Tviteru da mu je zabranjen ulazak u Kanadu gde je trebalo da ima nastup.\nIran zabranio ulazak u zemlju inspektorima IAEA\nIran nije dozvolio dvojici inspektora Međunarodne agencije za atomsku energiju (IAEA) da uđu u zemlju radi podnošenja izveštaja o iranskom nuklearnom programu.


Kosovska delegacija danas u Vašingtonu\nOčekuje se da kosovska delegacija, u kojoj su predsednik Fatmir Sejdiu, predsednik Skupštine Kolj Beriša, premijer Agim Čeku i lideri opozicije Hašim Taći i Veton Suroi i koordinator radnih grupa Ljerim Šalja, insistira na tri pitanja.\nPrvo, Priština će zatražiti utvrđivanje vremenskog okvira u kojima će se status Kosova rešiti, uz insistiranje na predlogu da se do kraja ove godine okonča taj proces.\nDrugo, zalagaće se da predlog međunarodnog posrednika Martija Ahtisarija postane zakonodavna osnova za izradu ustavno pravnih rešenja na Kosovu, što indirektno podrazumeva da će osnov za status Kosova biti predlog Ahtisarija.\nKosovska strana najavljuje da će i u slučaju jednostranog proglašavanja nezavisnosti plan i preporuke Ahtisarija biti osnov za uređenje buduće države Kosovo.\nTreći zahtev će biti nastavak partnerstva sa međunarodnom zajednicom, ili kako predstavnici Pregovaračke ekipe Kosova kažu, zapadnim saveznicima i SAD-om.\nTakođe se najavljuje da će se kosovka strana zalagati da se budući pregovori oroče na četiri meseca i da osnov za dalje pregovore bude predlog međunarodnog posrednika Martija Ahtisarija.\nMeđu zahtevima o kojima će se razgovarati sa Kondolizom Rajs su nedeljivost i teritorijalna celovitost Kosova.\nSastanak kosovske delegacije sa Kondolizom Rajs predviđen je za 16 časova po srednjoevropskom vremenu, a najavljeno je da će se sat ranije pregovarački tim sastati sa američkim državnim podsekretarom za politička pitanja Nikolasom Bernsom, pomoćnicom zamenika državnog sekretara Rozmari Di Karlo i izaslanikom SAD u pregovorima o statusu Kosova ambasadorom Frenkom Viznerom.\nZa popodne je predviđen i susret sa savetnikom za nacionalnu bezbednost američkog predsednika Stephenom Hedlijem.\nJeremić u petak sa Kondolizom Rajs\nMinistar spoljnih poslova Srbije Vuk Jeremić otputovaće u sredu u dvodnevnu posetu SAD gde će sa američkim državnim sekretarom Kondolizom Rajs i drugim zvaničnicima razgovarati o rešavanju statusa Kosova.\nKako je agenciji Beta rečeno u Ministarstvu spoljnih poslova, Jeremić će u sredu otputovati za Vašington gde će se u četvrtak sastati sa predstavnicima američkog Kongresa i Senata.\nRazgovor sa američkim državnim sekretarom predvođen je za petak.\nGrupa kosovskih zvaničnika otputovala je u posetu SAD gde će se danas sastati sa Kondolizom Rajs i savetnikom za nacionalnu bezbednost Stivenom Hedlijem.\nSAD i EU su u petak odlučile da rešavanje pitanja statusa Kosova prebace Kontakt grupi zbog protivljenja Rusije da prihvati nacrt rezolucije Saveta bezbednosti UN.


Vladajuća stranka u Južnoj Koreji pobedila na izborima zahvaljujući pandemiji | Restart Magazin\nVladajuća stranka u Južnoj Koreji pobedila na izborima zahvaljujući pandemiji\nVladajuća liberalna stranka osvojila je apsolutnu većinu na parlamentarnim izborima u Južnoj Koreji, koji su imali najveću izlaznost u gotovo tri decenije uprkos hiljadama bolesnih od koronavirusa i obaveznoj socijalnoj distanci na glasačkim mestima.\nVladajuća Demokratska stranka sa koalicionim partnerima osvojila 180 od 300 poslaničkih mesta, objavila je danas Državna izborna komisija posle skoro ukupno prebrojanih glasova.\nU međuvremenu, konzervativci su godinama patili u najgušće naseljenom gradskom području Seula.\nUbedljiva većina verovatno će ohrabriti vladu predsednika Mun Dže Ina da istraje u ključnim unutrašnjim i spoljnim ciljevima,kao što je oživljavanje diplomatije sa nuklearno naoružanim rivalima Severnom Korejom, dok se bori sa istorijskom zdravstvenom krizom koja zatvara preduzeća i preti opstanku.\n“Osećamo veliku odgovornost koja je jača od naše radosti zbog pobede na izborima”, izjavio je lider Demokratske stranke Li Hae-Čan na sastanku stranke.\n“Uložićemo preventivne i agresivne napore da prevaziđemo novu krizu izazvanu virusom i pretnju koju predstavlja za nacionalnu ekonomiju.”\nHvang Kio-Ahn, lider konzervativne stranke Ujedinjena budućnost, koja je izgubila od kandidata Demokratske stranke u ključnom okrugu Seula, izvinila se svojim pristalicama što “nisu uspeli u važnom trenutku da spreče da zemlja krene u pogrešnom smjeru.”\nJuče je glasalo više od 17 miliona Južnokorejaca, izlaznost je bila 66,2 odsto što je najviše od 71,9 odsto na opštim izborima 1992. godine, saopštila je izborna komisija.\nPokušavajući da objasne iznenađujuće visoku izlaznost, neki analitičari su rekli da su strah i budnost zbog pandemije možda naterali glasače da podrže Munovu vladu kako bi se borio protiv virusa i zbog njegovog uticaja na političku stabilnost.\nPre nego što je virus počeo da privlači pažnju javnosti, Munu je opadala podrška zbog slabljenja tržišta rada, korupcijskih skandala oko ključnih političkih saveznika i problematičnih veza sa Severnom Korejom.\nMeđutim, ankete uoči izbora pokazale su porast podrške, što ukazuje da javnost odobrava agresivnu borbu protiv koronavirusa, uz masovna testiranja i karantin.\nTaj pristup za sada dovodi do manje stope smrtnosti u Južnoj Koreji nego u najteže pogođenim delovima Kine, Evrope i Sjeverne Amerike.\nZaraza korona virusom potvrđena je u Južnoj Koreji kod više od 10.600 ljudi, od kojih je umrlo 229.\nJužnokorejski zvaničnici preduzeli su sve zaštitne mere tokom glasanja za smanjenje rizika od širenja virusa.\nAngažovani za rad na biračkim mestima nosili su maske i merili temperaturu birača i podsećali ih na upotrebu maski u kabinama koje su potom dezinfikovali.\n← Čime se bavi SZO i zašto je Tramp prestao da je finansira?\nAustrija vraća odbijene azilante u Srbiju →\nOdgovornost političara što BiH nema vlasti


Poslanici Skupštine Republike Srpske raspravljaće o dokumentu Program reformi BiH, na posebnoj sjednici zakazanoj za danas, 23. decembar, na zahtjev člana Predsjedništva Bosne i Hercegovine Milorada Dodika.\nDodik je zahtev za održavanjem posebne sjednice uputio u srijedu, 18. decembra, a dan kasnije Program reformi u BiH je usvojen na sjednici Predsjedništva BiH.\nU opozicionim strankama ističu kako će se ključna rasprava voditi oko rečenice napisane na strani 5. Programa reformi u kojoj se, kako je citirao novinarima šef poslaničkog kluba Srpske demokratske stranke Miladin Stanić, navodi:\n„Ovaj dokument podnosi se bez prejudiciranja konačne odluke o članstvu (prim.aut. članstvu u NATO), a za čije usvajanje će biti potrebna dodatna odluka Predsjedništva i Parlamentarne skupštine Bosne i Hercegovine.“\nStanić je, nakon sjednice Kolegijuma Skupštine Republike Srpske (petak, 20. decembra) ustvrdio kako je Program reformi „zapravo ANP" ili njegova skraćena verzija.\nPodsjetimo, slanje Godišnjeg nacionalnog programa (ANP) je slanje uslov za BiH put u NATO.\n„Dakle on (Program reformi) unaprijed ne određuje sudbinu ulaska Bosne i Hercegovine u NATO. Ali, nijedan dokumenat, niti Bosne i Hercegovine, niti bilo koje druge zemlje, nije prejudicirao ulazak Sjeverne Makedonije, Crne Gore i tako dalje u NATO. O ulasku u NATO Bosne i Hercegovine će odlučivati NATO savez, a ne Bosna i Hercegovina. I ovdje još dodatno kaže da će biti potrebna dodatna odluka Predsjedništva i Parlamentarne skupštine BiH. Dakle, Republike Srpske više ni u fus notama nema oko odlučivanja o ulasku u NATO. Republika Srpska je isključena iz svih varijanti, i građani, i boračke organizacije i Parlament RS nemaju više pravo ni na veto ni na zaštitu vitalnih interesa. Sudbina o ulasku u NATO se kroji i dalje na nivou Bosne i Hercegovine“, rekao je Stanić.\nOdgovor iz vlasti\nSa druge strane u vladajućim strankama ističu da će na posebnoj sjednici Skupštine Republike Srpske biti predstavljen tekst Programa reformi BiH, te da će se vidjeti koliko se tekst tog dokumenta razlikuje ranije pripremljenog teksta ANP.\n„Smatramo da je on u skladu s Rezolucijom o vojnoj neutralnosti (prim. aut. Rezolucija o zaštiti ustavnog poretka i proglašenju vojne neutralnosti Republike Srpske), da nije izvan onoga što je zahtjev te rezolucije, a to je da nema integracionih procesa u pogledu članstva, jer i sam dokument govori o tome da se ne prejudicira članstvo. I sasvim je dovoljno jasno ukazano na činjenicu da integracioni procesi nisu dio tog dokumenta“, rekao je novinarima član Predsjedništva Bosne i Hercegovine i lider Saveza nezavisnih socijaldemokrata Milorad Dodik nakon proširene sjednice Izvršnog komiteta te stranke, održane u petak (20. decembra) u Banjaluci.\nPredsjedništvo Bosne i Hercegovine, na vanrednoj sjednici 19. novembra usvojilo je Program reformi BiH. Dokument bi trebalo da bude upućen u sjednište NATO-a tek nakon što bude potvrđen Savjet ministara BiH. Kako nije objelodanjen sadržaj dokumenta, tako su u opoziciji u Republici Srpskoj prvo zatražili objavljivanje Programa reformi, te održavanje i posebne sjednice entitetskog parlamenta prije slanja dokumenta u NATO.\nZašto se traži objavljivanje dokumenta?\nU petak (20. decembra) je u Predsjedništvo Bosne i Hercegovine predana i peticija „Imam pravo da znam“g sa oko 40 hiljada potpisa građana, koju je širom Republike Srpske provela Srpska demokratska stranka, kojom se zahtijeva objava teksta Programa reformi BiH.\n„Tražim da se taj dokument objavi, stavi na uvid u javnost imajući u vidu da je Republika Srpska, njena ključna nadležna tijela da su o ovom pitanju bezbjedonosnog svrstavanja Bosne i Hercegovine zauzela ranije stav. Da li mislite da je u redu da se taj dokument drži daleko od javnosti? Da li vi želite šta se u tom dokumentu nalazi, ili vjerujete na riječ nekom koji će da kaže 'pa to nema veze, to je tek tako nešto tamo, mi smo to nešto uradili'. Pa ako je tako bezveze, zašto se onda krije“, upitao je lider Srpske demokratske stranke Mirko Šarović u obraćanju novinarima 18. decembra.\nGlasovima vladajuće većine u Narodnoj skupštini Republike Srpske, 18. oktobra 2017. godine, usvojena je Rezolucija o zaštiti ustavnog poretka i proglašenju vojne neutralnosti RS-a u kojoj se između ostalog navodi:\n„Republika Srpska je opredjeljena da svaki budući status koordiniše sa Republikom Srbijom kao potpisnicom Dejtonskog sporazuma. U skladu s tim Narodna skupština Republike Srpske donosi odluku o proglašavanju vojne neutralnosti Republike Srpske u odnosu na postojeće vojne saveze do eventualnog raspisivanja referenduma u Republici Srpskoj na kome bi se donijela konačna odluka o tom pitanju.“\nGarancija za put u NATO?\nOpozicione partije smatraju da je Dodik stavljanjem potpisa na Program reformi BiH prekršio usvojenu Rezoluciju.\n„Sušina ovog dokumenta je da je on potpuno dovoljan da NATO donese odluku da Bosna i Hercegovina već iduće godine bude član NATO. Svi strani ambasadori u Bosni i Hercegovini, izuzev iskonstruisane priče ruskog ambasadora, govore da ovaj dokument vodi BiH u NATO. Dodik je djelima i nedjelima na prostoru RS bio ucijenjen da ovo uradi“, istakao je Miladin Stanić, u petak.\nViše od godinu dana nije bila formirana vlast na nivou Bosne i Hercegovine niti imenovan predsjedavajući Savjeta ministara BiH zbog odbijanja lidera SNSD-a Milorada Dodika da pristane na slanje ANP, odnosno Godišnjeg nacionalnog plana kojim se aktivira MAP, odnosno Akcioni plan za članstvo u NATO.\nKompromis je pronađen u Programu reformi BiH, za koji predsjedavajući Predsjedništva Bosne i Hercegovine Željko Komšić i član Predsjedništva Šefik Džaferović ističu da Program reformi BiH sadrži bitne elemente kao i ANP, samo se drugačije zove, te da je usvojenim dokumentom deblokiran dalji proces integracija u NATO savez.


Promo Archives - Moja Backa Topola\n27/04/2022\tPromo 0\nKada dođe vreme za nabavku udžbenika, roditelji se često hvataju za glavu jer, što je dete starije i u što viši razred ide, cena kompleta udžbenika je po nekom pravilu i viša. Ranije je čest slučaj bio da učenici naslede udžbenike od prethodnih generacija jer je postojao mali broj izdavača …\n21/04/2022\tPromo 0\nBeograd, 20. april 2022 – Kompanija Imlek obradovala je uskršnjim poklonima mališane iz SOS Dečijeg sela u Sremskoj Kamenici i doma za decu ometenu u razvoju „Kolevka“ iz Subotice i time ponovo potvrdila svoju snažnu podršku u stvaranju boljih uslova života za najmlađe. Omiljenu uskršnju tradiciju, kucanje jajima specijalno oslikanim …\n14/04/2022\tDruštvo, Promo 0\nPovodom predstojećih praznika potrošače očekuje velika praznična akcija uz povoljne cene u maloprodajnim IM Topole. Pogledajte ponudu: U ponudi su i najkvalitetnije juneće i svinjsko meso sa naših farmi po sledećim cenama: juneći but bk – 914.76 din/kg svinjski but bk – 480.04 din/ kgsvinjski kare sk – 541.20 din/kgsvinjska plećka …\nVreme je za prolećno čišćenje: Kućna hemija po super cenama u Plus Cash&Carry-ju u Kuli\n25/03/2022\tDruštvo, Promo 0\nStigla je nova Plus Cash&Carry ponuda koja donosi veliki broj super artikala po najboljim cenama na tržištu. Posetite Plus Cash&Carry u Kuli, na glavnom putu prema Vrbasu i uverite se u to da ćete na jednom mestu pronaći najbolje proizvode po najpovoljnijim cenama. Počelo je proleće i mnoge domaćice rade …\nNOVA VIKEND AKCIJA U IM TOPOLA DOO BAČKA TOPOLA\n04/03/2022\tDruštvo, Promo 0\nPotrošače i ovog vikenda očekuju super akcijske cene u prodavnicama IM Topola. Pogledajte ponudu: U ponudi su i najkvalitetnije juneće i svinjsko meso sa naših farmi po povoljnim cenama: juneći but bk – 914.76 din/kgsvinjski but bk – 480.04 din/ kgsvinjski kare sk – 446.49 din/kgsvinjska plećka bk – 479.16 …\nVIKEND PONUDA U IM TOPOLA DOO BAČKA TOPOLA\n25/02/2022\tDruštvo, Promo 0\nOvog vikenda potrošače očekuje super akcija u prodavnicama IM Topola. U ponudi su i najkvalitetnije juneće i svinjsko meso sa naših farmi po najpovoljnijim cenama u gradu: juneći but bk – 898.15 din/kg svinjski but bk – 480.04 din/ kgsvinjski kare sk – 446.49 din/kgsvinjska plećka bk – 479.16 din/kgsvinjski vrat …\n11/02/2022\tDruštvo, Promo 0\nOvog vikenda potrošače očekuje atraktivna ponuda u prodavnicama IM Topola. Od petka 11.02.do nedelje 13.02.2022.godine izdvajamo: Sremska – 899.99 din/kgFrancuska sa povrćem – 274.90 din/kgFrancuska sa povrćem 320g – 94.90 din/kgPljeskavica 120g – 71.99 din/komĆevap 250g – 149.90 din/komRoštilj kobasica – 500.00 din/kgRoštilj meso za oblikovanje – 599.99 din/kg U …


Pančevo: Novi festival "Nova" | Autonomija\nPančevo: Novi festival „Nova“\nFestival će glavnim muzičkim programom predstaviti izvođače koji na “najbolji način reperezentuju aktuelnu domaću, regionalnu, evropsku i svetsku avangardnu muzičku scenu”\nFestival nove i avangardne umetnosti “Nova” biće održan prvi put u Pančevu i Beogradu od 8. do 10. oktobra, a ponudiće muzičke nastupe izvođača iz Srbije, Slovenije, Mađarske i SAD, kao i prateći program koji čine izložba stripova, koncert i tribina.\nU organizaciji Udruženja za promociju kulture i umetnosti “KomunikArt” i partnerskih ustanova, Festival “Nova” će glavnim muzičkim programom predstaviti izvođače koji na “najbolji način reperezentuju aktuelnu domaću, regionalnu, evropsku i svetsku avangardnu muzičku scenu”.\nPrema navodima organizatora, na domaćoj muzičkoj sceni pretežno su zastupljeni sadržaji iz domena džeza, klasične i popularne muzike u njihovim odavno usvojenim, kanonizovanim oblicima.\nIdeja muzičkog programa “Nova” festivala je upravo predstavljanje savremenih izvođačkih praksi, orijentisanih ka eksperimentalnom pristupu i ukrštanju različitih žanrova umetničke i popularne muzike, i kreiranju nove ponude muzičkih sadržaja. Na dugoročnom planu, “Nova” festival teži da podstakne mlade umetnike da se bave avangardnom umetnošću, kao i da promoviše saradnju muzičara i umetnika različitih žanrovskih okvira.\nJedan od ciljeva je i motivisanje publike da redovno posećuje takve koncerte i manifestacije.\nFestival “Nova” biće održan na više lokacija u Pančevu i Beogradu – u Kulturnom centru Pančeva, dvorani “Apolo” Doma omladine Pančevo, novootvorenoj Galeriji Milorada Bate Mihailovića, kao i u Centru za kulturnu dekontaminaciju u Beogradu.\nUz pokroviteljstvo Grada Pančeva, Italijanskog instituta za kulturu iz Beograda i Ambasade Slovenije u Beogradu, uz podršku “Vajfert piva” kompanije Heineken Srbija.\nProjekat su podržale i mnoge ustanove iz Pančeva i Beograda: Kulturni centar Pančeva, Dom omladine Pančevo, CZKD, Turistička organizacija Pančeva i Regionalni volonterski centar.


Šta su nam Nemci rekli: Evropski put Srbije validan, manevarski prostor u vezi sankcija Rusiji nije veliki – Portal za sve nacije i sve generacije\nHome / Uncategorized / Šta su nam Nemci rekli: Evropski put Srbije validan, manevarski prostor u vezi sankcija Rusiji nije veliki\nadmin 6 Maja, 2022\tUncategorized Leave a comment 243 Views\nU prethodna dva dana Srbija i Nemačka su pojačale komunikaciju na visokom nivou, a analitičari dan posle posete nemačke ministarke odbrane Kristin Lambreht Beogradu i dva dana posle susreta predsednika Srbije Aleksandara Vučića i nemačkog kancelara Olafa Šolca u Berlinu, ocenjuju da je Nemačka zaintresovana za nastavak evropskog puta Srbije i svih zemalja regiona.\n– Metaforično je rečeno da članstvo nije “fatamorgana”. Ono što smo mogli da čujemo jeste to da je put ka Evropskoj uniji još uvek validan i da, s druge strane, treba pokrenuti neke procese kako bi se sama Srbija dovela u poziciju da bude kredibilna na tom putu – ocenio je za Telegraf.rs dr Neven Cvetićanin predsednik Foruma za strateške studije (FORST).\nNavodeći da je susret predsednika Vučića i Olafa Šolca prvi zvaničan susret, Cvetićanin je objasnio da se tokom tih prvih susreta obično procenjuje “šta može druga strana da ponudi” i kakav je sagovornik.\n– Verujem da je jedan deo agende ostao i nedostupan javnosti, kao što se inače čini u diplomatiji, da se ne uzbunjuje javnost dok nema nešto konkretno, tako da možemo samo da nagađamo o jednom delu razgovora koji je vođen – rekao je on.\nPored nastavka evropskih integracija koje podrazumevaju i unutrašnje reforme u Srbiji, tu su još i procesi koji se odnose na dijalog između Beograda i Prištine o normalizaciji odnosa, kao i upravljanje procesima u Bosni i Hercegovini.\n– Gotovo sam siguran kada je predsednik Srbije rekao da ćemo držati reč i čuvati stabilnost da se to odnosilo na BiH. Srbija aposlutno nije bila bilo kakav uzročnik nestabilnosti, niti u BiH, niti na Kosovu. Bili smo trpeljivi i tolerantni i sada je samo pitanje šta možemo za to da dobijemo – rekao je Cvetićanin.\nUpitan koliki je manevarski prostor Srbije kada je reč o sankcijama Rusiji, Cvetićanin smatra da taj prostor nije veliki, ali ono što taj manevraski prosto čuva, i to je, kaže, svima jasno i u EU, Parizu, Berlinu, da bi bilo kakav preterani pritisak na Srbiju bio kontraproduktivan.\n– To ne znači da Srbija treba da se ponaša nonšalantno i da odlaže profilisanje svoje spoljne politike, odnosno to znači da Srbija treba da isporuči ono što se od nje očekuje, u prvoj liniji mir i stabilnost – rekao je Cvetićanin.\nProfesor Fakulteta političkih nauka Stefan Surlić osvrnuo se na dijalog Beograda i Prištine, ocenjujući da Nemačka intenzivira dijalog kako bi, kaže, umanjila uticaj Rusije u Srbiji i na Zapadnom Balkanu.\n– Očekujem da će se Nemačka intenzivirati po pitanju dijaloga Beograda i Prištine jer smatra da je Kosovo suštinska tema koja opterećuju odnose i u celom regionu. Smatraju da je rešavanje statusa Kosova u finalnom sporazumu, nešto što će umanjiti uticaje pre svega Rusije na Zapadni Balkan – rekao je on.\nSurlić je ocenio da premijer privremenih prištinskih vlasti Aljbin Kurti svojim neizmenjenim stavovima posle razgovora u Berlinu samo šalje poruke domaćoj javnosti koja je nepripremljena za bilo kakav kompromis sa Beogradom.\n– Ono što će se pokušati da se Kosovu ponudi jeste neka vrsta satisfakcije kroz viznu liberalizaciju, ili možda članstvo u Savetu Evrope. To je već nagovestila Nemačka. A da za uzvrat, Priština primeni ranije dogovoreno, uključujući i Zajednicu srpskih opština. I tek onda da se govori i o nekom finalnom kompromisu između Beograda i Prištine – ocenio je za Tanjug Surlić.\nSurlić poziciju Srbije oko eventualnog uvođenja sankcija Rusiji vidi kao jako tešku, i navodi da EU očekuje da se pridružimo bar nekom paketu sankcija.\n– Susret sa nemačkim kancelarom Olafom Šolcom je dao dodatni manevarski prostor Srbiji, ali verujem da će, ukoliko se rat nastavi, ti zahtevi, pa čak i ultimatumi, biti pojačani. Pre svega od EU. Oni će zahtevati neku vrstu lojalnosti po pitanju odnosa prema Rusiju – rekao je on.\nPrevious Drecun:Nisam optimista u vezi s nastavkom dijaloga 13. maja\nNext Ana Brnabić: Naš cilj je članstvo u EU – što pre, to bolje\nPremijerka Srbije Ana Brnabić rekla je danas da će pitanje ambasadora Srbije u Crnoj Gori ...


Leš teleta pronađen i izvučen iz rijeke Ljubine kod Sarajeva – Bistro Bosno i Hercegovino!\n4. Avgusta 2019. 6. Avgusta 2019. Senad\t0 Comments\nLeš teleta koji su mještani danas primijetili u korituU saopćenju za javnost navode da se radilo u veoma otežanim okolnostima te da je u akciji pronalaska, s ciljem sprečavanja eventualnih posljedica po stanovništvo i okoliš, kantonalni veterinarski inspektor sarađivao sa uposlenicima KJKP RAD.\nEkipa Kantonalne uprave za inspekcije poslove KS je reagovala odmah nakon prijave, a portal Klix.ba, na kojem je prvobitno i objavljena ova vijest, pomogao im je u pronalasku tačne lokacije.\nU sapćenju za javnost navode da se radilo u veoma otežanim okolnostima te da je u akciji pronalaska, s ciljem sprečavanja eventualnih posljedica po stanovništvo i okoliš, kantonalni veterinarski inspektor sarađivao sa uposlenicima KJKP RAD.\n“S obzirom da životinja nije bila obilježena ušnim markicama nije moguće utvrditi identitet vlasnika ili otkriti eventualne počinioce”, navode iz Kantonalne uprave za inspekcijske poslove i ističu: “Iz navedenog razloga upućujemo poziv građanima da svako nesavjesno postupanje sa životinjama, kao i ostale vrste nepravilnosti odmah prijave Kantonalnoj upravi za inspekcijske poslove KS na jedan od redovnih načina komunikacije. Detaljnije informacije dostupne su na službenoj web stranici KUIP-a uz napomenu da nas u hitnim slučajevima, odnosno izvan radnog vremena, vikendom i praznikom građani mogu kontaktirati porukom na Viber broj 061/160-926. Napominjemo i da su inspektori dužni čuvati identitet podnosilaca prijave kao službenu tajnu”.\n← Hrabre žene Kruščice u društvu poznatih: Nagrada za hrabrost u zaštiti prirode\nZavršene Premijer lige SRS BiH u lovu ribe na plovak za veterane i osobe sa invaliditetom →\n20. Januara 2017. 5. Juna 2019. Senad 0\nU Miljacku pušteno 100 kg pastrmke: Općina Centar podržala poribljavanje\n5. Decembra 2016. 5. Juna 2019. Senad 0


Back PRIVREDA INSTITUCIJE Privredna komora Vojvodine uručila Kapije uspeha najboljima u 2021\npetak, 20 maj 2022 10:28\n- Dodelom „Kapije uspeha“ želimo da odamo priznanje i nagradimo one koji su, uprkos svim ograničenjima i problemima u proteklom periodu, uspeli da se prilagode novim okolnostima i ostvare izvanredne rezultate. Privredna komora Vojvodine, uz podršku Vlade Srbije i Pokrajinske vlade, energično i ambiciozno nastavlja da pruža podršku razvoju turizma. U prvom kvartalu tekuće godine u AP Vojvodini gotovo udvostručen broj dolazaka turista. Od preko 108 hiljada dolazaka, 60% čine domaći gosti. Ukupan broj registrovanih noćenja turista iznosio je oko 330 hiljada, što je za 52% više u odnosu na prvi kvartal prethodne godine. Kada posmatramo ukupan broj realizovanih noćenja, 56% su ostvarili domaći, a 44% strani turisti, dok je broj noćenja domaćih turista povećan je za 30% u odnosu na prvi - istakao je Vučurević.\n- Na ovaj način želimo da najuspešnije u oblastima turizma i ugostiteljstva u Vojvodini nagradimo i istaknemo njihove primere, ali i da podsetimo koliko je ova oblast značajna za Vojvodinu i celu našu zemlju. Ove privredne grane pretrpele su najteži udar u vreme pandemije, ali već u prošloj godini situacija se promenila, pa je turističke destinacije u Vojvodini posetilo blizu 430.000 stranih i domaćih turista“, izjavio je predsednik Pokrajinske vlade Igor Mirović, i dodao da je u istom periodu broj noćenja dostigao milion i sto osamdeset hiljada.\nSpecijalna zahvalnica uručena je Dragici Samrdžić, koja je svoj radni vek provela u Privrednoj komori Vojvodine i idejno pokrenula dodelu priznanja „Kapija uspeha“.


BalkanMagazin :: Trampove carine koštale američke firme 46 milijardi dolara\npetak, 10. januar 2020 13:34\nCarine, koje je američki predsednik Donald Tramp uveo protiv Kine u težnji da promeni trgovinske odnose sa ovom zemljom, koštale su američka preduzeća od 2018. dosad oko 46 milijardi dolara. Istovremeno, prema analizi koju je za američko Ministarstvo trgovine sprovela konsalting kompanija Trejd partneršip vorldvajd ( Trade Partnership Worldwide), naglo je pao izvoz američkih produkata koji su se našli na udaru kineskih protivmera.\nU tih 46 milijardi dolara, uglavnom, uračunato je, pre svega, 37,3 milijardi dolara koliko su sama američka preduzeća tj potrošači platili zbog uvedenih carina na kinesku robu.\nAnaliza je pokazala, kako prenosi Rojters, da je izvoz američke robe, koja se našla na udaru kineskih protivmera, pao za godinu dana za 18 posto u odnosu na prethodnu tj 2017. godinu. Potom, kada su ove kineske mere počele da se obustavljaju američki eksport ni izdaleka nije uspeo da se približi onome iz 2017. godine.\nVašington i Peking su nedavno saopštili da su postigli prvi deo trgovinskog sporazuma kojim bi trebalo da se zaustavi dalja eskalacija trgovinskog rata između ove dve najveće svetske ekonomije. U okviru tog sporazuma, koji bi trebalo da dve strane potpišu naredne sedmice, Sjedinjene Države bi trebalo da za uvoz iz Kine u vrednosti od 120 milijardi dolara snize carine za polovinu tj na 7,5 posto. Ali, zasad ostaju i dalje američke carine od 25 posto na uvoz iz Kine, u godišnjoj vrednosti od 250 milijari dolara.


KAŽNjAVANjE ZDRAVOG RAZUMA\nEkonomske mere koje Srbija primenjuje u borbi protiv krize usmerene su ka spasavanju zaduženih građana, preinvestiranih preduzeća kao i banakapoverilaca. Ovo je model koji će svako odgovorno ponašanje pretvoriti u naivnost, a zatim ga kazniti. Najveći gubitnici ovakvog ekonomskog modela su građani koji se ponašaju razumno, oni koji se prostiru samo koliko guber dopušta, oni koji se ne zadužuju i...\nA ŠTA AKO STRANCI NE DOĐU?\nSrpski tranzicioni teatar već deset godina igra samo jednu predstavu – „Čekajući strance“. Domaća ekonomska politika počiva na nadi da će se priliv inostranih investicija nastaviti i da će to spasiti posrnulu domaću ekonomiju. U ekonomskom sistemu kakav je nastajao na razvalinama socijalizma, država nije umela da stvori nove i drugačije mehanizme kojima bi upravljala sopstvenim razvojem....\nVrabac u ruci i golub na grani\nSrbija je na pragu nove poreske reforme. Iako članovi vlade reformu najavljuju po već ustaljenom metodu „ko u klin, ko u ploču”, njene konture se ipak naziru Reformom se planira smanjenje poreza i doprinosa na lična primanja građana čime bi se radna snaga učinila jeftinijom. Ove mere bi trebalo da stimulišu zapošljavanje, da povećaju konkurentnost privrede i da tako podstaknu nove investicije. Uz to,...\nSudeći po izjavama srpskih zvaničnika, prazna budžetska kasa koja se nekako mora popuniti nije razlog zbog koga se Telekom prodaje. Država svoju monopolsku kompaniju prodaje zbog toga što je privatna svojina efikasnija od državne. To je aksiom koji i vrapci znaju, pa nema razloga da u svetlu privatizacionu budućnost ne pođe i EPS, kao i sve drugo što je preostalo. Ovakva objašnjenja moraju...\nKako zaustaviti Kinu\nTitanska borba čiji je cilj da se zaustavi ili bar uspori razvoj Kine već je otpočela. Kina je danas pod velikim pritiskom da revalvira svoju valutu i tako zaustavi rast izvoza i kumuliranje deviznih rezervi. Tvrdi se da je juan potcenjen od 20 do 40 odsto i da Kina njime manipuliše kako bi podsticala domaću industriju. Najsnažniji pritisak dolazi iz SAD, ali i druge zapadne države, manje ili...\nPRIČA O DVA DEFICITA\nNa svetskoj sceni najveća ekonomska tema danas je ogroman i eksplozivan rast budžetskih deficita razvijenih država. Ključno pitanje vezano je za mogućnost finansiranja ovih deficita kao i za njihovu održivost u srednjem i dugom roku. Traženje odgovora na ovo pitanje obeležiće narednu deceniju, bar kada je o ekonomiji reč. Aktuelna ekonomska kriza dovela je do budžetskog trošenja bez presedana. Kako...\nNE ŽIVI ČOVEK SAMO O HLEBU\nIspod površine monumentalne ekonomske krize „koja samo što nije prošla”, tvrdoglavo se pomaljaju nova žarišta – Island, Dubai, Grčka, a pristižu i nova – Španija, Irska, Portugal, Istočna Evropa i ko sve ne. Koren krize je svugde isti – želja da se troši više nego što se može, da se živi samo za danas i na teret sutrašnjeg dana. Ekonomska kriza je samo najsnažniji...\nSrbija može pobeći od dinara i preći na evro, ali ne može time prevariti krizu, niti od nje može uteći. Prelazak na evro neće spasiti ni srpske dužnike. Dinar nije izvorište domaćih ekonomskih problema, već je pad dinara samo vidljiva manifestacija slabosti domaće privrede i sinteza višegodišnjih promašaja ekonomske politike – monetarne, fiskalne i razvojne. Nacionalna valuta nije...


Protestni marš invalida rada zbog mizernih primanja\nProtest invalida rada u Podgorici, 24. april 2012.\nNekoliko desetina invalida rada, koji su u ponedjeljak krenuli na protestni marš, pošto su noć proveli u podgoričkom predgrađu Zlatica, u utorak ujutro su stigli pred Vladu od koje traže poboljšanje materijalnog položaja i povoljnije uslove za penziju. Tokom popodneva su pregovarali sa predstavnicima Ministarstva za rad i socijalno staranje, ali bez uspjeha.\n"Ima onih koji nemaju ruke, noge, nemaju bubreg, onih koji su preživjeli infarkt. Oboljeli su tokom rada u preduzećima u kojima su radili. Bili su to sve zdravi ljudi prije nego što su počeli da rade najteže poslove. Tada su postali invalidi", kazao je predsjednik Saveza invalida rada Ilije Čvorovića koji kaže da crnogorski invalidi rada od Vlade zahtijevaju poboljšanje materijalnog položaja jer im se primanja kreću od 33 do 100 eura mjesečno.\n"Sadašnja primanja nijesu dovoljna ni za osnovne životne potrebe", kaže Čvorović.\n"Da se invalidima rada koji se nalaze na evidenciji Zavoda za zapošljavanje da se povećaju primanja sa 33 eura na neki iznos koji bi zadovoljavao njihove životne potrebe. Sva primanja ispod 200 eura su minimalna i ne omogućavaju ni osnovne uslove za život. Glavni i osnovni uslov invalida rada iz Bijelog Polja su povoljniji uslovi za odlazak u penziju", navodi on.\nIako su namjeravali da pješke marširaju do glavnog grada, 40-ak bjelopoljskih invalida rada je u ponedjeljak uveče u stiglo autobusom, a najavljeno je da će im se pridružiti i kolege iz Pljevalja, Mojkovca, Nikšića, Kolašina i Cetinja.\nInvalidi traže pravo i na subvenciju cijene električne energije, liječenja, kupovinu ljekova, banjskog liječenja, rekreacije i prevoza, kao i da se onima koji nijesu ostvarili pravo isplati otpremnina u visini 24 ili 36 prosječnih zarada u Crnoj Gori, te da im se vrate fondovi za stambenu izgradnju.\nPrema riječima predstavnika invalida rada Lazara Kneževića, tokom pregovora nije napravljen nikakav pomak.\n"Ušao sam u radnu grupu koja je trebalo da počne da radi na izmjenama i dopunama Zakona o zapošljavanju gdje su mi obećali da ćemo poboljšati status invalida koji ništa ne primaju ili imaju veoma mala primanja", kazao je Knežević.\nIako spisak zahtjeva sadrži niz stavki, invalidi rada koji su danas došli pred zgradu Vlade pokazuju izvode iz banke po komima se vidi da mjesečno primaju 33 eura i ponavljaju da su došli da im Vlada da - nešto.\nKoliko su realna njihova očekivanja da će Vlada imati senzibiliteta za njihovu materijalnu situaciju i očaj, može se procijeniti i na osnovu činjenice da se, iako se radi o ljudima u godinama, čije je zdravlje ugroženo invaliditetom i siromaštvom, niko nije sjetio da pozove medicinsku ekipu koja bi intervenisala u slučaju da nekom od okupljenih pozli.